Kos haji swasta dijangka naik mendadak

SERI KEMBANGAN – Presiden Persatuan Agensi Pelancongan Umrah dan Haji Malaysia (PAPUH), Datuk Seri Razali Mohd Sham berkata, kos menunaikan ibadah haji tahun ini menerusi syarikat pengendali umrah dan haji swasta dijangka mencecah antara RM40,000 hingga RM50,000 seorang.

“Peningkatan itu berikutan kos pengurusan haji yang semakin meningkat meliputi penginapan, makanan dan pengangkutan yang perlu ditanggung jemaah.”

Beliau berkata, dahulu kos untuk seorang jemaah haji menginap di Arafah dan Mina adalah sebanyak 1,034 Riyal (kira-kira RM1,166.44), sekarang sudah 5,433 Riyal (bersamaan kira-kira RM6,128.72).

“Peningkatan kos haji juga disebabkan oleh kenaikan cukai nilai tambah (VAT) yang dikenakan kerajaan Arab Saudi.”

Menurutnya, sudah pasti bagi mereka yang ingin menggunakan perkhidmatan swasta ini perlu mengambil kira pelbagai sudut, termasuk kedudukan hotel yang berdekatan dengan masjid dan sebagainya, yang akan mempengaruhi kos.

Beliau berkata demikian sebagai mengulas jangkaan berlakunya peningkatan mendadak kos menunaikan ibadah haji para jemaah tahun ini.

Terdahulu, Lembaga Tabung Haji (TH) menjangkakan kos meningkat kepada lebih RM25,000 susulan kenaikan berkaitan cukai dan caj perkhidmatan baharu yang dikenakan kerajaan Arab Saudi.


Antara hormat dan iktiraf, jangan sampai sama taraf

Islam sebagai agama wahyu, panduan hidup yang murni, mempunyai kedudukan yang tinggi dan utama di sisi penganutnya.

Sebagai panduan yang lengkap untuk sekalian manusia, Islam turut mengatur panduan beragama menjangkaui batasan ungkapan dua kalimah syahadah jua.

Inilah yang dinamakan sebagai kebebasan beragama sebagaimana jelas dinyatakan dalam al-Quran.

“Tidak ada paksaan dalam agama (Islam), kerana sesungguhnya telah nyata kebenaran (Islam) daripada kesesatan (kufur). Oleh itu, sesiapa yang tidak percayakan taghut, dan ia pula beriman kepada Allah, maka sesungguhnya ia telah berpegang kepada simpulan (tali agama) yang teguh yang tidak akan putus. Dan (ingatlah), Allah Maha Mendengar lagi Maha Mengetahui.” (Al-Baqarah: 256)

Senada dengan itu, Islam mengajar umatnya untuk saling menghormati antara satu sama lain walaupun berbeza kepercayaan dan  agama.

“Dan janganlah kamu memaki sembahan-sembahan yang mereka sembah selain Allah, kerana mereka nanti akan memaki Allah dengan melampaui batas tanpa pengetahuan. Demikianlah Kami jadikan setiap umat menganggap baik pekerjaan mereka. Kemudian kepada Tuhan merekalah kembali mereka, lalu Dia memberitakan kepada mereka apa yang dahulu mereka kerjakan.” (Al-An’aam: 108)

Pada masa yang sama, seorang Muslim dituntut agar sentiasa menjaga dan memelihara jati diri sebagai seorang Muslim dalam kerangka ajaran akidah dan akhlak yang jelas.

Selagi mana tindak-tanduk atau kata-kata tidak melampaui batas-batas yang digariskan agama, maka tidak menjadi suatu kesalahan untuk seorang Muslim menyantuni golongan bukan Islam kerana itu sememangnya menjadi ciri-ciri agama Islam yang sentiasa menyeru kepada keamanan dan keharmonian beragama.

Teras kepada akidah yang sahih merangkumi tiga elemen penting iaitu membenarkan dalam hati dengan teguh, akur dengan lisan dan dibuktikan dengan amalan serta perbuatan.

Pun begitu, syarak tidak semudah-mudah untuk mengeluarkan seseorang daripada daerah keislaman. Apa yang diajar sepanjang penjagaan agama ini ialah sikap berhati-hati dan teliti dalam ketiga-tiga teras yang berpaksikan kepada hati, lidah dan anggota badan yang beramal.

Justeru, batas-batas iman dan kufur perlu dilakukan dengan teliti dan berhati-hati.

Ini penting agar tiada mana-mana pihak yang tersalah faham sehingga terjebak ke dalam sikap melampau. Sama ada terlampau tegar (rigid) dalam mengeluarkan seseorang daripada Islam atau terlampau longgar sehingga mengharuskan apa jua bentuk kekufuran yang dilakukan.

Hal ini membawa kita kepada penelitian terhadap satu surah yang membawa mesej yang jelas tentang batas-batas dan etika dalam menyikapi agama lain, iaitu surah al-Kafirun.

Ketika menjelaskan tentang sebab turun surah ini, Ibnu Kathir menjelaskan bahawa orang-orang kafir Quraisy pernah mengajak Rasulullah SAW untuk menyembah berhala-berhala mereka selama setahun, lalu mereka akan menyembah Allah selama setahun. Maka, Allah SWT menurunkan surah tersebut.

Menurut Ibnu Ishaq, tawaran daripada kafir Quraisy juga pernah dilakukan berorientasikan manfaat yang akan diperolehi.

Walid bin Mughirah, Ash bin Wail, Aswad bin Abdul Muthalib dan Umayyah bin Khalaf menemui Rasulullah SAW dan mencadangkan:

“Wahai Muhammad, marilah kami menyembah Tuhan yang kamu sembah dan kamu menyembah Tuhan yang kami sembah. Kita bersama-sama ikut serta dalam perkara ini. Jika ternyata agamamu lebih baik daripada agama kami, kami telah ikut serta dan mengambil keuntungan kami dalam agamamu. Jika ternyata agama kami lebih baik daripada agamamu, kamu telah ikut serta dan mengambil keuntunganmu dalam agama kami.”

Penawaran yang berlaku telah menjatuhkan taraf Islam dan boleh disifatkan sebagai satu usaha untuk menyamatarafkan Islam dengan agama nenek moyang mereka. Lalu perkara ini telah ditegaskan dengan tuntas sekali iaitu:

“Untukmu agamamu, dan untukkulah, agamaku.” (Al-Kafirun: 6)

Berikutan itu, Hamka telah menegaskan dalam Tafsir Al Azhar:

“Soal akidah, antara tauhid mengesakan Allah, sekali-kali tidaklah dapat dikompromikan atau dicampuradukkan dengan syirik. Tauhid kalau telah didamaikan dengan syirik, ertinya adalah kemenangan syirik.”

Menghormati agama lain tidak bermakna pengiktirafan yang akan menyamatarafkan Islam dan agama-agama lain yang ada di dunia.

Menghormati agama lain tidaklah sehingga kita menggadaikan ketinggian taraf Islam dengan alasan meraikan kepercayaan agama lain.

Hakikatnya, umat Islam perlu berhati-hati dengan satu aliran pemikiran yang dinamakan sebagai pluralisme agama.

Ringkasnya aliran ini berpandangan bahawa agama-agama yang bermacam-macam dan berbeza-beza itu mempunyai kesamaan dari segi ontologi, soteriologi dan epistemologi.

Dengan kata yang lebih mudah, pluralisme agama adalah satu istilah yang merujuk kepada:

Oleh yang demikian, sebagaimana lelaki dan wanita adalah dua jantina yang sama sekali berbeza, begitulah juga dengan Islam dan agama-agama selainnya.

Maka, dalam menghormati dan meraikan agama lain, satu slogan yang mesti sentiasa tersemat ialah “lakum diinukum wa liya diin.”

Pensyarah Kanan, Fakulti  Pendidikan dan Sains Sosial (FESS OUM) dan Penasihat Pertubuhan Ilmuwan dan Cendekiawan Muslim Malaysia (ILMAN).

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


EAIC kunjungi Ibu Pejabat IKRAM

Rombongan EAIC diketuai Timbalan Pengarah Seksyen Perhubungan Korporat, En Mohammad Faizal Jaaffar bersama Timbalan Pengarah Seksyen Media dan Publisiti, Pn Jasliza Ismail daripada Bahagian Komunikasi Korporat dan Timbalan Pengarah Seksyen Dasar dan Penyelidikan, En Firdaus Nohhani daripada Bahagian Dasar, Penyelidikan, Inovasi dan Urusetia.

Kunjungan mereka disambut mesra Ketua Pegawai Operasi Ibu Pejabat IKRAM, Hj Nordin Shafie bersama wakil Presiden, Hj Salman Sirad dan wakil Jabatan Wanita, Cik Nik Khatijah Nik Mud.

Pertemuan julung kali antara IKRAM dan EAIC ini memberi ruang kepada kedua-duanya untuk saling mengenali dangan lebih mendalam tentang gerak kerja masing-masing serta mengenal pasti ruang kerjasama pada masa hadapan.

Kerjasama ini dilihat satu langkah yang strategik dalam membantu merealisasikan visi IKRAM Malaysia Menjadi Negara Rahmah melalui ciri-ciri antaranya kepemimpinan negara yang kompeten dan berintegriti, sistem pemerintahan yang berasaskan semak dan imbang yang berkesan, serta tadbir urus yang baik.

IKRAM turut menyambut baik budaya perkongsian dan dialog seperti ini serta bersedia untuk bekerjasama dengan mana-mana agensi kerajaan, institusi, badan kerajaan mahupun bukan kerajaan yang mempunyai objektif yang selari bagi memajukan kepentingan masyarakat dan negara.

Semoga pertemuan ini akan membuahkan kerjasama yang mantap antara IKRAM dan EAIC pada masa akan datang bagi memastikan sistem penyampaian perkhidmatan yang berintegriti terus diperkasakan dalam membina Malaysia Baharu.


Cerai di Media Sosial: Lapor Kepada Jabatan Agama

SERI KEMBANGAN – Menteri Di Jabatan Perdana Menteri (Hal Ehwal Agama), Datuk Idris Ahmad berkata, netizen diminta melaporkan kepada Jabatan Agama Islam Negeri (JAIN) sekiranya mengesan sebarang perbuatan yang menyalahi perundangan agama Islam, khususnya yang disiarkan di media sosial.

“Keghairahan umat Islam menggunakan saluran media sosial sehingga melafazkan cerai secara siaran langsung menerusi Facebook dan seumpamanya perlu dibendung bagi mengelak timbulnya keraguan.”

Beliau berkata, kemungkinan ia berlaku disebabkan kejahilan individu terlibat dan perkara itu boleh dilapor kepada JAIN masing-masing untuk siasatan dan tindakan.

“Sekiranya terdapat kes-kes seperti ini, netizen sebenarnya boleh melaporkan dan jangan tunggu pihak penguat kuasa agama bertindak. Kadang-kadang hanya terdapat seorang kadi di daerah menyebabkan ia terlepas pandang,” ujarnya.

Tambahnya lagi, laporkan supaya pejabat agama boleh ambil tindakan.

“Kita bimbang perkara seumpama seterusnya menyebabkan berlaku perkara yang tidak elok.”

Dalam pada itu, sewajarnya perkara yang menimbulkan keraguan dilaporkan agar pihak berkuasa agama negeri dapat meneliti isu dan memanggil pihak yang terlibat.

“Sekiranya kita tahu kejadian berlaku di mana, boleh lapor terus kepada JAIN, manakala Suruhanjaya Komunikasi dan Multimedia Malaysia (SKMM) hanya tumpu kepada apa yang disiarkan dalam media sosial,” katanya.

Menurut Idris, sebagai contoh kes yang berlaku di Perak, perlu dirujuk kepada Jabatan Agama Islam Negeri Perak untuk diambil tindakan.

“Benda-benda yang mengelirukan kita akan minta supaya buat penyelidikan kes, seperti kes melibatkan tenaga pengajar luar yang disiarkan dalam YouTube, mungkin kita tidak boleh ambil tindakan tetapi melalui SKMM untuk menyekat penyiaran,” ujarnya lagi.

Idris bagaimanapun menyifatkan kejahilan individu dalam soal agama antara punca menyebabkan mereka terdorong melakukan perkara yang tidak sepatutnya.

“Mungkin bukan niat mereka untuk mempermainkan isu agama, mungkin kejahilan mereka yang anggap benda seperti itu adalah perkara biasa dan disebabkan itu kita harapkan pihak berkuasa agama panggil individu terlibat bagi mengesahkan status dan sebagainya,” katanya lagi.

Terdahulu, Idris berkata demikian bagi mengulas kes membabitkan pasangan DJ Wong dan DJ Sal yang pernah mencetuskan kontroversi kerana kisah kehilangan dan perceraian mereka kembali bersiaran secara dalam talian di Facebook sejak Ahad lalu.

Pasangan terbabit kembali tinggal bersama sejak Aidilfitri lalu selepas DJ Wong pulang ke rumah mereka dalam keadaan keliru sejurus tiga hari melafazkan cerai melalui rakaman video di Facebook.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kes Adik Bella Didera: Pelaku Melampau

Tentunya perit kita mendengar satu persatu pendedahan yang dibuat oleh saksi dalam kes adik Bella didera. Dari tahun lalu, isu ini hangat diperkatakan. Namun, pelaku yang zalim lagi kejam itu masih belum dikenakan tindakan hukuman.

Suara-suara kita memperjuangkan isu adik Bella didera ini, #JusticeForBella perlu diteruskan. Sejak 2021 lagi rakyat sudah didedahkan bahawa NGO Rumah Bonda itu tidak berlesen apatah lagi beraudit.

Terdahulu, saya pernah membangkitkan kes adik Bella didera melalui penulisan bertajuk ‘Adik Bella, OKU dan kita’, seharusnya pihak berwajib peduli dan segerakan tindakan kepada si pelaku.

“Tak sanggup nak baca satu persatu. Sedangkan kita kalau terpercik air panas sikit pun dah terasa sakit nya. Allahu Akbar, tak terbayang betapa seksanya sepanjang adik Bella didera. Sampai hati si pelaku.”

“Dalam kalangan binatang, tidak ada manusia di situ tetapi dalam kalangan manusia, terdapat syaitan di situ,” kata Azliza melalui sebuah komentar berkaitan isu adik Bella ini.

Majoriti netizen sependapat mendoakan agar isu adik Bella didera ini terus diperjuangkan hingga pelakunya dikenakan hukuman yang sangat berat.

“Semoga pelakunya mendapat seberat-berat hukuman. Bukan manusia dah ni,” kata Wan Rosli.

Mdm Yui pula berkata; maka celakalah tangan-tangan yang berbuat kejahatan dan kezaliman! Semoga pelakunya mendapat hukuman selayaknya.

“Memang zalim! Nauzubillah, apa dalam kepala masa buat semua tu? Kepuasan? Keseronokan? Sebak baca. Moga terbela kes adik Bella.”

Selain itu, CEO The Content Success, Khairul Hakimin Muhammad menegaskan agar terus berjuang sampai menang kes adik Bella ini.

“Jangan pernah lupa setiap hari kita sedang perjuangkan anak ini.”

Sebagaimana yang didedahkan saksi, sebanyak 18 jenis deraan yang terpaksa dihadapi oleh adik Bella. Itu baru 18 yang didedahkan. Apa lagi yang masih belum terluah oleh saksi terhadap kes adik Bella ini?

Jangan pula di pihak pelaku mengenakan apa-apa ugutan terhadap saksi selepas mereka meluahkan semua atau sebahagian itu di mahkamah.

Memang tidak terungkap betapa azab yang terpaksa diharungi oleh seorang Bella yang tidak berdosa dengan segala pendedahan yang dibuat oleh saksi tersebut. Seakan langsung tiada peri kemanusiaannya. Zalim, kejam!

Sebagaimana yang dilaporkan Sinar Harian pada tajuk ‘Saya gigit Bella sebab Siti Bainun suruh’ – Saksi’, inilah senarai 18 jenis penderaan yang dialami oleh adik Bella mengikut saksi:

Di mana rasa kemanusiaannya jika semua deraan itu dilakukan kepada adik Bella?

Dalam perkembangan berkaitan, Senator Ras Adiba Radzi menerusi hantaran Facebooknya berkata:

“Saya menyokong penuh memorandum yang mengesyorkan untuk menamatkan lantikan Syed Azmi Alhabshi sebagai Penasihat Mahkamah Kanak-Kanak Wilayah Persekutuan Kuala Lumpur dan Ahli Pemegang Amanah Yayasan Kebajikan Negara (YKN).”

Tambahnya, perkara ini beliau akan bawa kepada perhatian terus YAB Perdana Menteri dan Menteri di Jabatan Perdana Menteri (Parlimen dan Undang-undang).

“Percanggahan kepentingan ini berlaku apabila Penasihat MBKK Wilayah Persekutuan Kuala Lumpur dan Pemegang Amanah YKN juga merupakan Pengasas Bersama Pusat Perlindungan Rumah Bonda NGO, di mana Bella ditempatkan.”

Ras Adiba turut berkata, ini jelas menunjukkan terdapat isu integriti dan percanggahan kepentingan (conflict of interest).

Memetik kata Pensyarah Fakulti Perubatan dan Sains Kesihatan USIM, Prof. Madya Dr Rafidah Hanim Mokhtar:

“Saya mengikuti kes Bella dengan rapat dan melalui input perundangan yang diberi oleh Exco Undang-undang WAFIQ, saudari Fatihah Jamhari.”

Dari sudut perubatan, sememangnya beliau merasa amat terkesan dengan penyeksaan yang dilakukan ke atas anak sindrom Down yang tidak berdaya seperti Bella (bahkan keganasan ke atas mana-mana kanak-kanak adalah sangat kejam).

“Kini butiran yang lebih terperinci didedahkan di mahkamah.”

Justeru itu, beliau menzahirkan sokongan kepada petisyen penamatan lantikan (klik https://bit.ly/tamat-lantikan untuk isi petisyen), kerana ternyata ada isu integriti dan percanggahan kepentingan (conflict of interest) apabila Penasihat MBKK WPKL dan Pemegang Amanah YKN adalah juga merupakan Pengasas Bersama Pusat Perlindungan Rumah Bonda di mana Bella ditempatkan.

“Keberadaan beliau dalam posisi di atas umpama prinsip menegakkan keadilan dan hak kanak-kanak seakan-akan goyah dan terpilih,” tegasnya.

Dalam pada itu, Rafidah Hanim yang juga Presiden Perikatan Wanita Antarabangsa untuk Keluarga dan Pendidikan Berkualiti (WAFIQ) mengucapkan terima kasih kepada Puan Mona Din dan sahabat-sahabat beliau yang memastikan perjuangan #JusticeForBella kekal sehingga Bella mendapat keadilan yang sewajarnya.

Isu adik Bella ini perlu diberi keutamaan oleh pemimpin negara terutamanya Perdana Menteri seterusnya Menteri Pembangunan Wanita, Keluarga dan Masyarakat.

Kita tidak perlukan tragedi lebih teruk lagi daripada azab didera yang adik Bella lalui ini. Ia bukan isu kecil untuk tidak dipandang atau dipeduli, tetapi ia perlu diangkat agar nasib rakyat terbela tanpa prejudis walau siapa pun mereka.

Seperti memetik kata-kata penceramah motivasi, Mohd Sukur Ibrahim:

“Sebagai warga OKU, jiwa saya sakit dengan isu jijik ini. Saya struggle sebagai OKU untuk berada dalam masyarakat. Tapi segelintir golongan jijik ni membuatkan jiwa saya dirobek. Ini yang dilaporkan. Berapa banyak kes yang tidak dilaporkan?” soalnya tegas.

Justeru menurutnya, kes ini perlu mendapat perhatian agar dijadikan pengajaran, pedoman dan contoh kepada umum agar pelaku lain yang membuat perbuatan jijik ini insaf, takut dan bertaubat atau berdepan dengan hukuman dunia.

“Kalaulah pelaku  terlepas, makanya ‘ke laut dalam’ lagilah nasib OKU,” tegasnya.

Pada bulan mulia ini, mari kita teruskan berdoa agar keadilan ditegakkan dalam kes adik Bella didera dan si pelaku kezaliman ini dan segala pelaku kezaliman di negara ini segera diberikan pengajaran, dikenakan tindakan dan hukuman.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Strategi lestari tangani pandemik

PKP, PKP dan PKP lagi. Negara dilihat semakin ketandusan idea dan langkah dalam memerangi Covid-19 yang kini semakin mengganas. Adakah kita sedang mengambil langkah yang sama dan mengharapkan keputusan berbeza? Ia perlu dinilai semula.

Saat trend kes kematian dan harian Covid-19 global menurun menurut laporan John Hopkins University, kes harian di negara kita pula semakin meningkat. Bahkan bagi nisbah jumlah kes positif bagi setiap sejuta rakyat di negara-negara Asia, Malaysia kini berada di tangga kedua paling tinggi selepas India.

Di mana silapnya? Ya, sebahagiannya kita boleh salahkan rakyat yang tidak menjaga prosedur operasi standard (SOP) dan juga varian baru Covid-19 yang lebih agresif dan cepat merebak. Namun, sebahagian lagi sepatutnya diletakkan di bahu kerajaan.

Menurut Dato’ Dr Musa Nordin dalam ulasannya, Majlis Keselamatan Negara (MKN) bukan saja wajib menumpukan perhatian kepada kaedah-kaedah mengetatkan lagi sekatan pergerakan ke atas rakyat, tetapi juga wajib menilai kembali strategi Kementerian Kesihatan Malaysia (KKM).

Beliau melihat strategi KKM semenjak September 2020 telah gagal untuk melandaikan lengkung jangkitan Covid-19 dan kini berdepan dengan krisis sistem kesihatan yang tidak berupaya untuk menampung dan mengurus kes yang melambung tinggi dan kematian yang terus meningkat.

Tegas beliau, amat wajar untuk MKN merujuk kepada kumpulan Expert Advsiory Group (EAG) yang telah dilantik oleh Perdana Menteri kerana mereka telah pun memberikan beberapa cadangan yang bernas dan praktikal tetapi masih tidak dioperasikan oleh KKM yang terperangkap dengan kaedah ‘business as usual.’

Dr Musa turut menggariskan cadangan strategi Covid-19 yang lestari berpandukan sains untuk melakukan mitigasi demi mengawal penularan pandemik ini. Strategi ini berpaksikan kepada empat pendekatan yang utama iaitu:

1. Mendapatkan semula kepercayaan rakyat jelata;

2. Menetapkan semula (Reset) FTTIS (Find, Test, Trace, Isolate and Support) dengan kadar respons yang pantas;

3. Penggunaan sains data, Artificial Intelligence (AI) dan solusi digital yang melajukan gerak kerja dan meringankan bebanan kepada pekerja kesihatan, dan

4. Meningkatkan keyakinan kepada vaksin, mempercepatkan dan menaikkan skala pemberian vaksin.

Pendekatan-pendekatan dalam melaksanakan strategi ini wajar dilaksanakan KKM dan tidak hanya bergantung kepada PKP semata-mata. Selain itu, kita wajar mencontohi kejayaan Singapura dalam melandaikan lengkuk Covid-19 dan mengekalkan kes positif harian yang rendah dengan mengambil pengalaman mengendalikan wabak SARS pada 2003.

Jika kita masih terperangkap dalam gelombang Covid-19 yang tidak sudah dan hanya bergantung dengan kitaran PKP yang tidak menentu, sudah tentu negara juga terus dilanda ketidaktentuan dalam ekonomi, pendidikan dan sebagainya sekali gus boleh memusnahkan lebih banyak nyawa dan mata pencarian rakyat.

Negara memerlukan strategi dan solusi yang tepat dan pantas untuk menghadapi pandemik ini. Dengan meningkatkan kepercayaan rakyat, memperbaiki strategi sedia ada, memperkasakan solusi digital serta segera meningkatkan kadar vaksinasi dalam kalangan rakyat, pandemik ini akan segera berlalu, insya-Allah.


50 NGO, persatuan desak haramkan vape

Menurut Pengerusi Majlis Kawalan Tembakau Malaysia (MCTC), Prof Datuk Dr Lekhraj Rampal, saranan untuk mengharamkan produk ini telah dicadangkan sejak tahun 2015 lagi, iaitu sewaktu polemik vape pada ketika itu memuncak.

“Pada ketika itu, keputusan yang dibuat adalah untuk mengawal selia produk ini dan memberi peluang kepada pengusaha untuk mematuhi peraturan yang telah ditetapkan.

“Malangnya, peraturan tersebut bukan sahaja gagal dipatuhi malah pada hari ini kita dapati penjualan, pemasaran serta promosi vape dan cecair nikotin di negara kita inisemakin berleluasa dan keterlaluan,” katanya dalam satu sidang media semalam.

Beliau berkata, natijahnya ia telah menyebabkan golongan yang tidak pernah merokok seperti wanita dan pelajar sekolah mula terjerat dengan ketagihan nikotin dan ini telah terbukti menerusi hasil kajian Tobacco & E-cigarette Survey Among Malaysian Adolescents (TECMA) 2016 dianggarkan 300,000 pelajar adalah pengguna vape.

“Perkara ini berlaku apabila masyarakat kita terutamanya kanak-kanak telah disogok dengan mesej kesihatan yang salah yang mendakwa ia selamat.

“Hakikatnya semakin banyak kajian terkini daripada penyelidik dan pakar perubatan menunjukkan bahaya vape kepada kesihatan tubuh badan,” katanya.

Sementara itu, Timbalan Pengerusi MCTC, Shari Junid berkata, hasil kajian terbaharu menunjukkan tidak ada bukti kukuh bagi menyokong fakta vape sebagai kaedah untuk berhenti merokok.

“Kandungan nikotin yang tinggi dan kaedah mekanisme penyampaian nikotin yang pantas menyebabkan individu yang menggunakan vape terus dibelenggu dengan ketagihan nikotin.

“Paling ketara yang dibimbangi adalah implikasi wap cecair vape kepada organ paru-paru kerana didapati cecair wap mengandungi logam berat yang berpunca daripada bahan pembakar dan komponen vape,” katanya.

Dalam masa sama, Shari berkata, tinjauan mendapati kaum Melayu Islam antara yang paling ramai menghisap vape sedangkan Muzakarah Khas Jawatankuasa Fatwa Majlis Kebangsaan yang bersidang pada 21 Disember 2015 lalu memutuskan bahawa penggunaan vape dan rokok elektronik adalah haram.

“Penggunaan rokok elektronik dan vape diharamkan berdasarkan kaedah sad al-zara-i’ (سد الذَّرَائِع) iaitu menutup keburukan lebih besar dan lebih bahaya yang mungkin berlaku pada masa hadapan.

“Fatwa tersebut sememangnya tepat dan berasas kerana terdapat banyak kes kematian melibatkan pengguna vape di Amerika Syarikat dan lebih menyedihkan, daripada 33 kematian yang telah dicatatkan, majoritinya terdiri dalam kalangan golongan muda yang berpotensi untuk menyumbang produktiviti,” katanya.

Menurutnya, isu penggunaan vape adalah satu ancaman kesihatan awam global yang mencetuskan kebimbangan di seluruh dunia.

Ini kerana katanya, sebanyak 43 negara di seluruh dunia telah mengambil langkah melarang penjualan dan penggunaan vape di negara mereka.

“Negara jiran seperti Thailand, Singapura, Brunei dan Kemboja telah mengharamkan secara menyeluruh tanpa sebarang kompromi.

“Tiada alasan untuk Malaysia terus membiarkan kemusnahan dan kemudaratan ini untuk terus berleluasa,” katanya.

Beliau berkata, pengharaman secara sepenuhnya oleh kerajaan akan menutup penjualan vape secara haram melalui pasaran gelap berbanding jika ia dibenarkan dan diregulasi kerana sebahagian daripada pengusaha produk ini akan menjual melalui jalan belakang terutamanya dalam talian atau platform media sosial yang tidak mudah untuk dipantau sepenuhnya.

Selain MCTC, antara NGO dan persatuan yang menandatangani memorandum ialah Persatuan Kesihatan IKRAM Malaysia (IKRAM Health), Malaysia Medical Association (MMA), Federation of Malaysian Consumers Associations (FOMCA), Angkatan Belia Islam Malaysia (ABIM), Persatuan Mencegah Dadah Malaysia (PEMADAM), Persatuan Belia Harmoni Malaysia (Harmoni) dan Persekutuan Seruan Islam Selangor dan Wilayah Persekutuan (Jam’iyah).

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


KKM kaji ubat COVID-19 bersama universiti tempatan

Ketua Pengarah Kesihatan Datuk Dr Noor Hisham Abdullah berharap penyelidikan itu dapat memberi manfaat kepada pihaknya dalam mengekang pandemik COVID-19.

“Apa yang penting kita kena lihat cara menjalankan penyelidikan itu di empat hospital kalau tak silap saya dan kita harap mereka mematuhi prosedur operasi standard (SOP) dan tatacara menjalankan penyelidikan,” katanya pada sidang media harian berkaitan COVID-19 pada Ahad.

Menurut laporan media sebelum ini, Pusat Perubatan Universiti Malaya (PPUM) bersama tiga hospital kerajaan iaitu Hospital Sungai Buloh, Hospital Kuala Lumpur dan Hospital Tuanku Jaafar Seremban akan memulakan ujian klinikal bagi mencari penawar COVID-19 pada pertengahan April.

“Ketiga-tiga ubat iaitu Klorokuin, Hidroksiklorokuin dan kombinasi Lopinavir/Ritonavir sedia ada di Malaysia yang digunakan pihaknya bagi merawat penyakit lain didapati berkesan untuk merawat pesakit positif COVID-19,” ujarnya sebelum ini.

Sebagaimana dilaporkan, kajian terhadap Tocilizumab yang sebelum ini dijadikan penawar bagi radang sendi atau artritis rheumatoid, akan tertumpu kepada perbandingan Tocilizumab secara intravena dengan dos tinggi corticosteroid pada 300 pesakit teruk COVID-19.

“Banyak kajian telah dilaksanakan Pertubuhan Kesihatan Sedunia (WHO) dan beberapa pertubuhan antarabangsa, jadi sama-sama kita harap dapat dipertemukan vaksin dalam tempoh setahun ini,” jelasnya ketika ditanya mengenai perkembangan penghasilan vaksin COVID-19.


Banjir Baling: Bantuan Segera Disalurkan Kepada Mangsa

BALING – Tragedi banjir kilat yang berlaku rentetan daripada hujan lebat hampir tiga jam pada petang Isnin di daerah Baling menyebabkan paras air Sungai Kupang melimpah memasuki penempatan penduduk yang berdekatan.

Seterusnya, air sungai yang mengalir deras turut membawa batang pokok dan sampah sarap sehingga memenuhi jalan dan kediaman penduduk.

Berikutan itu, Menteri di Jabatan Perdana Menteri (Hal Ehwal Agama), Datuk Idris Ahmad mengarahkan Ketua Pengarah Jabatan Kemajuan Islam Malaysia (Jakim), Datuk Hakimah Mohd Yusoff untuk segera menyelaras bantuan Musa’adah jabatan itu kepada mangsa banjir di Baling, Kedah.

Beliau yang mengikuti laporan media mengenai kejadian yang melanda beberapa kawasan di daerah Baling, Kedah itu menzahirkan rasa dukacita dan simpatinya terhadap para penduduk yang terlibat dengan ujian tersebut.

Melalui kenyataannya itu, Idris turut mendoakan semua pihak yang terkesan dengan bencana alam itu agar tabah menerima ujian ini selain menyeru seluruh masyarakat termasuk para jemaah haji di Makkah bersama-sama mendoakan keselamatan dan kesejahteraan buat negara ini.

Menurutnya, selain Jakim, agensi-agensi hal ehwal Islam di bawah seliaannya juga turut diarah turun ke lapangan bagi membantu pihak berkuasa negeri itu.

Dalam pada itu, Menteri Perumahan dan Kerajaan Tempatan, Datuk Seri Reezal Merican Naina Merican turut memaklumkan Jabatan Bomba dan Penyelamat Malaysia (JBPM) Kedah telah dikerah bagi membantu mangsa banjir kilat di daerah Baling, Kedah susulan hujan lebat di kawasan berkenaan selama kira-kira satu jam petang semalam.

“Bantuan lori dan bot penyelamat dari JBPM Perak juga telah digerakkan ke lokasi kejadian dan operasi menyelamat masih lagi berjalan sehingga kini.”

Penolong Pengarah Bahagian Operasi Kebombaan dan Penyelamat JBPM Kedah, Penguasa Kanan Bomba I, Mohamadul Ehsan Mohd Zain berkata, kesemua mangsa terlibat dipindahkan selepas bomba menerima panggilan tentang kejadian banjir melibatkan beberapa kampung di Baling kira-kira jam 5.31 petang.

Dalam perkembangan berkaitan, pasukan penyelamat termasuk Angkatan Pertahanan Awam (APM) dan bomba menumpukan usaha pemindahan dan mengesan mangsa terperangkap dalam banjir melibatkan lebih 11 kampung di Baling, pada Isnin.

“Sekurang-kurangnya 11 kampung berhampiran Sungai Kupang terjejas akibat banjir yang berlaku kira-kira jam 5.30 petang itu,” kata Mohamadul Ehsan.

Katanya, antara kampung terlibat ialah Kampung Bendang Padang, Kampung Iboi, Kampung Padang Ampang, Kampung Tok Saba, Kampung Hangus, Kampung Pisang, Kampung Sadik, Kampung Kitang, Kampung Tanjung, Kampung Lata Celak dan Kampung Badak Ampang.

“Sehingga kini, bomba telah memindahkan 55 mangsa yang terperangkap ke tempat selamat dan operasi pemindahan masih dijalankan sehingga kini,” ujarnya

Sementara itu, Sekretariat Jawatankuasa Pengurusan Bencana Daerah Baling merangkap Pegawai Pertahanan Awam Daerah Baling, Kapten (PA) Rasidah Kassim berkata, tiga pusat pemindahan sementara (PPS) dibuka iaitu di Sekolah Kebangsaan Iboi, PPS Sheik Sheh dan PPS Sekolah Menengah Kebangsaan (SMK) Jerai.

Jelasnya, usaha kini tertumpu kepada pemindahan mangsa ke tempat selamat dan mengesan mangsa yang terperangkap untuk diberi bantuan segera.

“Operasi mencari dan menyelamat (SAR) tiga mangsa hilang dihanyutkan arus dalam kejadian kepala air dan banjir yang melanda Kampung Iboi, Baling, petang semalam diteruskan pada jam 7 pagi ini,” dengan menambah, skop pencarian pagi ini akan diperluaskan selain penglibatan beberapa tambahan agensi yang berkaitan.

Ketua Polis Daerah Baling Supt Shamsudin Mamat berkata, setakat jam 3 pagi tadi, polis masih belum menemui sebarang petunjuk berhubung kehilangan mangsa yang berumur antara 14 dan 53 tahun itu.

“Setakat ini, kita masih menggerakkan usaha SAR, di mana kita telah menerima satu laporan polis yang dibuat satu ahli keluarga melibatkan kehilangan tiga ahli keluarganya yang kita kategorikan sebagai orang hilang, iaitu melibatkan dua perempuan Melayu dan satu kanak-kanak Melayu berusia 14 tahun,” katanya.

Beliau turut memaklumkan, dua mangsa yang berusia lingkungan 40-an hingga 50-an juga disahkan mengalami kecederaan ringan susulan kejadian banjir dan mereka kini dirawat di Hospital Baling dan berada dalam keadaan stabil.

“Setakat jam 2 pagi ini, kita telah memindahkan seramai 334 orang (penduduk kampung) ke PPS manakala pelajar-pelajar di (Sekolah Menengah Agama) Yayasan Al-Khairiah seramai 1,008 masih berada di sekolah itu dalam keadaan baik.

“(Ini) kerana air telah surut (sedikit) dan hanya (tinggal) kesan-kesan kotor lumpur dan sebagainya,” kata Shamsudin.

Terkini pihak bomba melaporkan, mayat dua mangsa banjir di Baling, Salmah Mat Akib, 53, dan Nurul Anis Abu Hassan, 23, yang dilaporkan hilang semalam, ditemui pada jam 9.30 pagi tadi, manakala mayat Khairul Ikhwan Nor Azman, 14, mangsa ketiga ditemui 11.55 pagi.

Dalam perkembangan berkaitan, Yayasan IKRAM Malaysia turut mengaktifkan tabung #CaknaBanjir bagi membantu mangsa banjir di Baling,

Sumbangan boleh disalurkan sumbangan anda melalui:

Yayasan Ikram Malaysia
Maybank
5621 4240 4402
Rujukan: Caknabanjir

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Is parliamentary democracy the cause of Covid-19 surge?

The Coalition for Clean and Fair Elections (Bersih 2.0), Angkatan Belia Islam Malaysia (ABIM), Pertubuhan Ikram Malaysia (IKRAM), Kuala Lumpur-Selangor Chinese Assembly Hall (KLSCAH) and Gabungan Bertindak Malaysia (GBM) are shocked by the sudden announcement by Prime Minister Muhyiddin Yassin today that he had advised the Yang di-Pertuan Agong to declare a National Emergency in order to curb the surge in Covid-19 cases in the country. We are extremely concerned with the ramifications of such a declaration would have on the efforts to recover our ailing economy.

Muhyiddin said that this is not a military takeover and no curfews will be imposed, and that government and private businesses will go on as usual. The current Standard Operating Procedure and restrictions under the Movement Control Order as announced yesterday still applies. He said that the only purpose for the emergency is to combat the spread of the Covid-19 virus that has seen a surge in the past few months without abatement.

However, the major curtailment of this emergency is the suspension of Parliament and State Assembly sittings, and all form of elections until the Covid-19 situation is brought under control. A special independent committee will be setup to advise the Yang di-Pertuan Agong on when it would be safe to lift the emergency. While it has been declared that the duration of the emergency is until the 1st of August 2021, it could be lifted earlier if the situation is under control, or it could be extended if needed.

We question the need to suspend Parliament and elections when all else seem to remain status quo under the terms of this emergency. It is our view that elections that are mandatory like a General Election or state election that is due after a full term, or a by-election to fill a vacancy, can and should be held under strict pandemic SOP and utilisation of remote or digital voting means should be deployed to mitigate the risk of infections. However, the calling of discretionary elections or snap polls mid-term should be avoided in view of the pandemic.

The loss of majority of a government does not automatically trigger an election as it is the discretion of the Yang di-Pertuan Agong or state YDP as to whether to hold a snap election or to allow another member of the House to form a new government. Such discretion should be exercised by the Yang di-Pertuan Agong and no politician can take this discretion away from His Majesty.

Since mandatory elections can be conducted safely as demonstrated by many countries, and the Yang di-Pertuan Agong has discretion not to dissolve Parliament mid-term, the suspension of elections with an emergency declaration is unjustified. If this is indeed to prevent elections, then the discretionary royal power to withhold consent to PM’s request of dissolution is effectively removed.

Furthermore, the law does not mandate that a minority government cannot continue to function. The government could always negotiate Confidence and Supply Agreements with the opposition in order to continue until the General Election when it is due. Such multipartisan arrangements would bode well for politics in this country as apart from budgetary decisions, parliamentary and other political reforms could be agreed upon.

As such, could it be that the true reason for this emergency is to suspend parliamentary democracy and disable the scrutiny of Parliament on the government, or more likely, given the ongoing schism within the Perikatan Nasional (PN) with UMNO threatening to pull out of the coalition, an attempt to halt the collapse of the Muhyiddin government.

If this is the true underlying reason, the declaration of a national emergency is not only an overkill but an abuse of Executive power that places the country at great peril in the midst of the worst health and economic crisis this country has ever faced.

We also question the capability of the Muhyiddin government in handling the pandemic and economic crisis when their legitimacy as the ruling government are being challenge almost everyday, not only from the opposition but also from within the government composition itself. So far they have shown their inability to manage the situation as compared to other countries in the region.

We call on all political parties to prioritize the national interest at this critical juncture and put aside political machinations in order to grab power. All efforts should be made to combat Covid-19, rebuild the economy and to bring about substantial political reforms that will bring about sustainable stability and level the playing field for all parties.

Statement issued by:
BERSIH 2.0, ABIM, IKRAM, KLSCAH and GBM


Isteri Cakap Terbalik: Apa Yang Suami Perlu Fahami

Suatu petang, si suami yang baru pulang dari kerja ingin memanjakan isterinya,“Jom kita keluar, malam ni kita makan di kedai je lah.”

Sambut isterinya, “Eh, nasi banyak lagi tu bang, gulai pun ada lagi tu. Nanti membazir, siapa pula nak menghabiskan tu.”

Kalau diikutkan jawapannya itu seolah-olah membantah cadangan suaminya itu, tetapi tindakannya berlainan. Si isteri masuk ke bilik terus menukar baju dan membelitkan tudung di kepalanya di hadapan cermin di dalam bilik tidurnya.

Sambil menunggu isterinya, dia mencapai surat khabar yang dibawa dari pejabat tadi. Suaminya faham sangat. Kalau mulut isteri membantah tetapi nampak bergegas menukar baju, maknanya dia setuju.

Setiba di gerai char kuetiau yang biasa mereka singgah, adik di gerai tu menghampiri mereka dan bertanya, “Pak cik nak makan apa?” Pantas suaminya menjawab, “Char kuetiau.”

Dia ditegur isterinya, “Isy abang ni, mintalah yang lain pula, mi ke, bihun ke. Kan dulu dah makan char kuetiau ni.”

Suami mula naik berang, “Menyusah je fikir-fikir, abang tengah lapar, nak makan char kuetiau le. Awak nak yang lain, pesan je la.” Muncung terus mulut si isteri mendengar arahan suaminya itu dan lantas memesan bihun sup untuk dirinya.

Sedang mereka menjamu selera, isterinya memecah kesunyian dengan bertanyakan satu soalan menjerat, “Sedap ke char kuetiau tu bang?”

Sambil kepalanya masih tunduk menyedut lelehan kuah kuetiau itu, suami membalas, “Sedap,” dan terus melicinkan char kuetiau kegemarannya itu.

Apabila isterinya melihat piring suami telah licin, dia menegur dengan nada kecewa, “Awak tu makan,  bukan nak ingatkan saya.”

Tergamam suami mendengarnya terus membela diri, “Tadi tak cakap pun nak.” Sambut isterinya, “Dah cakap tadi, abang buat tak faham je.”

Namun, dibalas pula suaminya untuk membela dan membenarkan dirinya, “Mana abang tahu awak nak rasa, kalau nak, pesan lagi satu.” Suara masing-masing mula meninggi.

Isteri merasakan suasana romantik yang dia mula kecapi seawal suaminya mengajak makan di gerai tadi telah hancur berkecai apabila suami tidak memahami kehendaknya malam itu.

Bagi si suami pula, asalnya tadi keluar makan di luar untuk membantu isteri merehatkan badannya supaya tidak susah-susah memasak di rumah dan dengan harapan malam nanti dapatlah hadiah istimewa daripada isterinya.

Tetapi sekarang, ia telah bertukar menjadi medan peperangan dingin dengan isterinya di meja char kuetiau pula. Mengapa perkara ini boleh terjadi?

Kebiasaan wanita apabila mereka berkomunikasi, mereka menggunakan ungkapan yang tidak terus. Mereka menggunakan bahasa berlapik, maksud terbalik dan berpusing-pusing sebagaimana peribahasa Inggeris, “Beats around the bush.”

Laporan ScienceDaily (Jan. 21, 2005) berjudul ‘Intelligence In Men And Women Is A Gray And White Matter’ mengatakan bahawa binaan otak wanita memang telah diprogramkan memiliki lebih ‘white matter’ yang bertugas menghubungkaitkan sesuatu perkara dengan yang lain hingga menyebabkan mereka pakar menggunakan pendekatan ‘komunikasi bahasa tidak terus’ ini.

Bercakap adalah asas perhubungan yang utama bagi wanita. Mereka menggunakan pendekatan ini untuk membina jambatan perhubungan dengan orang lain untuk mengelakkan konfrontasi secara terbuka, bersopan santun dan berbudi bahasa.

Wanita memang suka menggunakan proses komunikasi cara ini untuk menyampaikan mesej terutama sekali kepada orang yang dia sayangi.

Bagi mereka, jika orang yang dia sayangi ini memahami apa yang dia ungkapkan dengan tepat, maka orang itu dilabelkan sebagai seorang yang romantik.

Sebagai contoh, kalau mereka berdua sedang menaiki kereta dalam perjalanan yang jauh dan isterinya berasa lapar. Pada masa itu, mereka sedang melalui deretan kedai-kedai makan.

Terdapat beberapa ungkapan yang tidak terus yang wanita gunakan untuk memberitahu suami yang mereka lapar. Mereka tidak sanggup mengungkapkan perkataan, “Abang, saya lapar, berhenti di kedai makan depan itu sekarang.”

Mereka akan menggunakan bahasa tidak terus seperti berikut, “Abang tak lapar ke?” atau “Dulu kita pernah makan di kedai depan tu kan, sedap masakannya.” atau “Tomyam kedai di depan tu sedapkan abang” dan banyak lagi ungkapan-ungkapan yang kebanyakan lelaki tidak faham.

Maka, suami yang romantik ialah apabila sahaja dia mendengar isyarat ini, dia telah tahu bahawa isterinya sedang lapar dan mahu makan.

Tanpa bersoal jawab, dia terus sahaja membelokkan keretanya ke halaman deretan kedai makan dan mencari parkir yang dekat dengan restoran yang dia sebut tadi.

Namun, kebanyakan lelaki tidak faham dengan bahasa tidak terus ini. Minda lelaki yang memiliki lebih sepuluh kali  ‘grey matter’ daripada wanita yang tugasnya hanya memproses maklumat, kurang dapat mengaitkan ungkapan atau ayat-ayat yang berlapik-lapik ini.

Kefahamannya hanya bergantung kepada apa yang diucapkan. Dia tidak pandai untuk mentafsirkan apa yang tersirat daripada apa yang tersurat.

Oleh itu, jika isterinya beri isyarat, “Abang tak lapar ke?” dia akan jawab, “Tak lapar” dan meneruskan pemanduannya. Kecewalah isteri ini dan suaminya ini akan dicap sebagai tidak romantik.

Cubalah fahami perbezaan cara komunikasi ini agar komunikasi anda dengan pasangan lebih berkesan dan mendapat mawaddah.

Ahmad Shafiai Uda Jaafar (Pak Utih)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Dr Fauziah dibebaskan, tiba di KLIA malam ini

Sehubungan dengan itu, MyCARE dan Rose2Rose turut menjemput semua pihak yang ingin menyambut kepulangan beliau dan menyatakan solidariti bersama rakyat Palestin untuk hadir pada jam 8.30 malam ini di Balai Pelepasan Antarabangsa KLIA, Aras 5.

Suami beliau, Prof Dr Hj Mohd Alauddin Mohd Ali dilaporkan telah menyambut ketibaannya di Bangkok sebelum berlepas pulang ke Malaysia.

Dalam satu kenyataan yang dikeluarkan Kementerian Luar hari ini berkata, atas permintaan Dr Fauziah sendiri, aktivis berkenaan akan mengambil penerbangan terus dari Tel Aviv ke Bangkok sebelum pulang ke tanah air.

“Kementerian Luar mengucapkan terima kasih kepada semua pihak yang memberikan sokongan dan mengambil berat dalam kejadian berkenaan.”

Sebelumnya pada Khamis, dua aktivis misi dibebaskan iaitu wartawan Al Jazeera, Mina Harballou dari United Kingdom dan Hoda Rakhme dari Russia telah dihantar pulang ke negara masing-masing.

Dr Fauziah yang menjadi wakil tunggal Malaysia dan Asia dalam misi keamanan ke Gaza (WBG) menaiki kapal Zaytouna-Oliva bersama-sama 12 aktivis wanita lain telah ditawan tentera laut rejim zionis pada jam 9.58 malam waktu Malaysia, Rabu lalu.


Hakikat pembelajaran pelajar miskin bandar

Bukanlah sesuatu yang mengejutkan juga jika Pengajaran dan Pembelajaran di Rumah (PdPR) diteruskan sehingga berminggu atau berbulan akan datang sehingga persekitaran sekolah selamat untuk pelajar kembali meneruskan pembelajaran secara fizikal.

Perbincangan mengenai PdPR kali ini adalah berkaitan naratif kehidupan yang dihadapi oleh pelajar dari keluarga miskin bandar. Sebahagian besar daripada data-data dalam penulisan ini adalah daripada dapatan Siri Keempat Kajian Keluarga di Pinggiran oleh Tabung Kanak-kanak Pertubuhan Bangsa-Bangsa Bersatu (UNICEF) dan Tabung Kependudukan Pertubuhan Bangsa-Bangsa Bersatu (UNFPA).

Sewaktu proses pembelajaran, minat pelajar terhadap mata pelajaran adalah elemen yang sangat penting untuk dimiliki. Menurut kajian yang dikeluarkan pada 2016 oleh PubMed Central (PMC), minat merupakan motivasi paling kuat untuk pelajar lebih aktif dalam kelas, lebih bersemangat sewaktu pembelajaran dan mewujudkan suasana pembelajaran yang lebih baik.

Mereka akan lebih aktif bertanya soalan, lebih aktif menyiapkan kerja dan lebih melibatkan diri dalam aktiviti-aktiviti yang dijalankan oleh guru.

Sewaktu sesi PdPR, jika seseorang pelajar tiada minat, mereka akan menyertai kelas hanya sekadar cukup syarat, tidak fokus sewaktu pembelajaran malah terdapat juga pelajar yang terus tidak menghadiri kelas.

Dilaporkan bahawa 61 peratus responden mengatakan bahawa anak mereka telah hilang minat untuk belajar. Selain itu, 83 peratus responden mengatakan anak-anak mereka kurang fokus sewaktu pembelajaran.

Tetapi, mengapa masalah-masalah sedemikian berlaku? Pembelajaran dalam talian adalah sangat sukar bagi golongan B40, bermula dari kekangan peranti untuk pembelajaran hinggalah ketiadaan ruangan belajar itu sendiri.

Berkenaan masalah peranti yang digunakan, sebuah kajian telah dilakukan pada 2018 mengenai perbezaan keberkesanan pembelajaran dalam talian di antara menggunakan telefon pintar dan komputer.

Kajian ini telah menunjukkan bahawa pelajar yang mempunyai akses kepada komputer mendapat 60 hingga 75 peratus lebih manfaat berbanding  pelajar yang menggunakan telefon pintar.

Hal ini kerana partisipasi di dalam kelas melalui komputer adalah lebih mudah berbanding menggunakan telefon pintar. Tambahan juga, saiz skrin yang kecil juga akan menyukarkan pelajar untuk fokus dalam jangka masa yang panjang.

Mengeruhkan lagi keadaan apabila kemampuan untuk keluarga miskin bandar mempunyai telefon pintar yang berkualiti juga rendah. Pelajar akan menggunakan telefon yang sedia ada sama ada telefon ibu mahupun bapanya.

Tidak dilupakan juga, terdapat senario yang mereka terpaksa untuk berkongsi peranti elektronik bersama ahli keluarga yang lain kerana ketidakmampuan untuk menyediakan peranti bagi setiap anak yang menjalani PdPR.

Mereka akan bergilir-gilir dalam menyertai kelas. Kesannya berdasarkan sebuah kajian oleh Fakulti Pendidikan Universiti Kebangsaan Malaysia (UKM), kehadiran pelajar sewaktu PdPR berada di bawah paras 80 peratus.

Kita harus menyedari bahawa banyak keluarga terkesan disebabkan pandemik ini, lebih-lebih lagi bagi keluarga miskin bandar yang ditekan dengan kos sara hidup yang tinggi. Secara purata, kadar pendapatan bagi isi kajian ini pada Mac 2021 adalah hanya RM2,117.

Maka tidak hairanlah jika mereka tidak mampu untuk menawarkan kemudahan pembelajaran yang baik kepada anak-anak, kerana keutamaan harus diberikan kepada keperluan harian yang lebih penting.

Dilaporkan bahawa hanya 29 peratus daripada isi rumah yang mampu menyediakan komputer berbanding 88 peratus daripada isi rumah menyatakan bahawa anak-anak mereka menggunakan telefon pintar untuk pembelajaran.

Justeru, usaha kerajaan dalam pemberian 150,000 komputer riba kepada pelajar-pelajar seperti yang dijanjikan pada belanjawan 2021 perlu disegerakan. Dilaporkan setakat April lalu, 13,000 komputer riba telah diedarkan kepada pelajar-pelajar yang memerlukan. Walaupun begitu, ia masih jauh daripada sasaran yang dinyatakan.

Beralih pula kepada masalah kedua iaitu ketiadaan tempat belajar yang sesuai. Sebanyak 49 peratus daripada isi rumah menginginkan anak-anak mereka kembali ke sekolah kerana ketiadaan tempat untuk belajar di rumah.

Jika mereka mempunyai rumah yang besar dan selesa, ini tidak akan menjadi masalah. Tetapi, realiti kehidupan golongan miskin bandar ini adalah mereka tinggal dalam rumah yang kecil dan sempit. Bagi yang berkeluarga besar, mereka akan berkongsi bilik sesama adik-beradik.

Justeru, gangguan persekitaran dalam rumah menjadi faktor pelajar kurang fokus sewaktu pembelajaran. Terdapat juga segelintir ibu bapa yang memberi anak-anak mereka tugasan rumah pada waktu pelajar perlu menghadiri sesi pembelajaran dalam talian.

Sebelum ini, terdapat juga kemungkinan untuk mengemukakan cadangan untuk pusat-pusat komuniti dilengkapkan dengan komputer dan meja bagi memberi ruang kepada pelajar untuk belajar. Malangnya, perkara ini susah untuk direalisasikan kini kerana peningkatan kes Covid-19 yang sangat membimbangkan.

Lantas, bagi mengatasi masalah ini, ruangan pembelajaran alternatif wajar diperkasakan. Platform siaran Didik TV haruslah lebih bergerak daripada bersifat rancangan kanak-kanak kepada pemfokusan pendekatan yang lebih menekankan silibus pembelajaran. Dilaporkan bahawa 43 peratus daripada isi rumah yang merasakan TV pendidikan tidak membantu kerana kesukaran untuk anak-anak memahami bahan yang diajar.

Hakikatnya, pembelajaran secara dua arah masih lagi diperlukan bagi menjawab terus ketidakfahaman pelajar mengenai silibus pembelajaran. TV pendidikan wajar memperkenalkan talian bantuan untuk sokongan pedagogi.

Malah, ia juga berpotensi untuk menjadi medium yang lebih interaktif jika dapat mengumpul soalan secara panggilan telefon, mesej dan media sosial, dan dijawab sewaktu kelas bersiaran langsung.

Masalah-masalah yang dihadapi oleh golongan miskin bandar ini bukanlah sesuatu yang mustahil untuk kita atasi. Sebenarnya, kita sudah memulakan langkah pertama. Maka, dalam bergerak ke hadapan, kita seharusnya memperkemaskan usaha-usaha semasa agar dapat menyelesaikan isu keperluan para pelajar.

Danial FarookPersatuan Belia Harmoni MalaysiaPelajar Fakulti Pendidikan Universiti Teknologi MARA (UiTM)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kempen BMF dan kesinambungannya

Kempen ini bertujuan untuk menggalakkan umat Islam membeli barangan keluaran Muslim yang terjamin bukan sahaja halalan, tetapi juga toyyiban, halalan toyyiban, di samping untuk mengukuh dan menaikkan ekonomi umat Islam.

Memakan makanan yang halal adalah satu tuntutan yang wajib dipatuhi berdasarkan perintah Allah yang bermaksud:

“Wahai sekalian manusia! Makanlah dari apa yang ada di bumi yang halal lagi baik, dan janganlah kamu ikut jejak langkah Syaitan; kerana sesungguhnya Syaitan itu ialah musuh yang terang nyata bagi kamu.” (Al-Baqarah: 168)

Kalau kita perhatikan, ayat ini bukan ditujukan kepada orang yang beriman sahaja, sebaliknya ia ditujukan kepada semua manusia tanpa mengira sama ada orang beriman atau tidak beriman.

Ini menunjukkan bahawa memilih makanan yang halal dan toyyib itu tanggungjawab semua manusia kerana hanya makanan yang halal dan toyyib sahaja yang benar-benar memberi manfaat kepada diri manusia dalam semua aspek, khususnya dalam menjaga kesihatan dan kesejahteraan diri; fizikal dan spritual.

Dalam sepotong ayat yang lain, Allah berfirman maksudnya:

“Wahai Rasul-rasul, makanlah dari benda-benda yang baik lagi halal dan kerjakanlah amal-amal soleh; sesungguhnya Aku Maha Mengetahui akan apa yang kamu kerjakan.” (Al-Mukminuun: 51)

Walaupun pada zahirnya ayat ini ditujukan kepada para rasul alaihimussolatu wassalam, hakikatnya itulah yang dituntut ke atas para pengikut mereka kerana rasul-rasul semua diutus untuk memimpin umat dan menjadi teladan serta ikutan yang baik.

Mereka diperintahkan supaya makan benda-benda yang baik dan mengerjakan amalan-amalan yang baik atau soleh. Jadi, makanan yang baik membawa kepada amalan yang baik, kedua-duanya tidak boleh dipisahkan.

Maka, amatlah tidak wajar jika kita hanya menekankan kepentingan memilih makanan yang halalan toyyiban tanpa menekankan amalan-amalan baik yang dianjurkan oleh Islam seperti berkasih sayang sesama manusia, hormat menghormati, jujur, berkata benar, menjauhi rasuah, salah guna kuasa dan lain-lain.

Cuba kita renung ayat yang berikut:

“Mereka sangat suka mendengar berita-berita dusta, sangat suka memakan segala yang haram (rasuah dan sebagainya)….” (Al-Maaidah: 42)

Allah mencela Bani Israel kerana dua ciri yang ada pada mereka iaitu mendengar berita dusta dan memakan benda yang haram.

Oleh itu, selari dengan kempen BMF, mari kita rancakkan juga kempen amal soleh, kempen jauhi penyebaran fitnah dan berita-berita dusta yang sangat berleluasa dalam masyarakat, kempen menjaga lidah daripada mencela dan memaki orang-orang yang dilihat tidak sehaluan dan tidak sependapat dengan kita, serta kempen menghormati orang tua dan mengasihi orang muda.

Mudah-mudahan kita semua akan terpelihara daripada azab Allah sebagaimana yang ditimpakan ke atas Bani Israel yang tidak takut berdusta dan tidak menjauhi makanan yang haram.

Ustazah Maznah binti DaudAhli DPN IKRAM


Himpunan 901: Pendirian IKRAM

IKRAM menghormati keluhuran Perlembagaan, mendukung prinsip-prinsip keadilan, memperjuangkan kesaksamaan dalam proses perbicaraan serta hak rakyat berhimpun mengikut peruntukan Perlembagaan.

IKRAM berpendapat bahawa kes perbicaraan DSAI adalah sebuah kes berprofil tinggi kerana melibatkan individu penting dalam percaturan politik tanah air. Maka, sebarang kemungkinan tentang wujudnya tekanan dan gangguan berunsur politik tidak dapat dinafikan dan apatah lagi ditambah dengan isu integriti terhadap badan kehakiman Malaysia yang sering dipersoalkan. Justeru, tidak hairanlah sekiranya rakyat mempunyai persepsi negatif dalam kes ini.

Lantaran itu, IKRAM menyeru pihak berkewajipan supaya memastikan agar:

IKRAM juga menyeru para penganjur dan polis untuk bekerjasama dalam memastikan keselamatan dan kesejahteraan semasa perhimpunan terjamin.

Ahli-ahli IKRAM bebas untuk melibatkan diri dalam perhimpunan berdasarkan penglibatan politik mereka.

Dr. Mohd Parid Sheikh Haji Ahmad

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Isu KPPA: Karakter Bangsa Melonjak Perkhidmatan Awam – Presiden IKRAM

Baru-baru ini, penamatan khidmat Ketua Pengarah Perkhidmatan Awam (KPPA) telah menjadi isu yang hangat dalam kalangan masyarakat.

Difahamkan bahawa tindakan disiplin ini mungkin berpunca daripada hasil siasatan ekoran insiden di KLIA beberapa bulan yang lepas.

Ini menunjukkan bahawa pemimpin perkhidmatan awam, sebagai cerminan kepada kualiti khidmat kerajaan, menjadi contoh kepada rakyat dan perlu menepati piawai akhlak dan budi pekerti yang tinggi.

Pertubuhan IKRAM Malaysia (IKRAM), Wadah Pencerdasan Umat Malaysia (WADAH) dan Sinar Harian telah bersama-sama menganjurkan sidang deklarasi dengan tema ‘PRU15: Membina Karakter Bangsa’ pada 14 November yang lalu.

Deklarasi ini menggariskan pentingnya memilih seseorang pemimpin yang mempunyai lapan karakter bangsa bagi merubah keadaan negara ke arah yang lebih baik.

Karakter-karakter tersebut ialah berkemampuan, berdaya maju, amanah dan berintegriti, kasih sayang, jujur, berkeadilan, utamakan rakyat dan berprinsip.

Dalam hal ini, pemimpin perkhidmatan awam perlu menyantuni para kakitangan dan masyarakat dengan keadilan dalam apa keadaan sekalipun.

Pada masa yang sama, ia harus berusaha mewujudkan suasana kerja yang kondusif agar kakitangan dapat menjalankan tanggungjawab dengan cemerlang.

Pemimpin perkhidmatan awam tidak sepatutnya melakukan diskriminasi terhadap kakitangan bawahannya, bahkan perlu melayani mereka dengan saksama.

Layanan yang saksama terhadap para pekerja boleh memupuk rasa kebersamaan dalam memberikan khidmat terbaik mereka kepada masyarakat dan negara.

Selain itu, pemimpin perkhidmatan awam juga perlu mempunyai nilai kasih sayang mendidik kakitangan dengan nilai kehidupan yang mulia dan nilai kemanusiaan yang universal serta membina hubungan dengan semua berasaskan tuntunan akhlak yang mulia.

Ini selari dengan contoh akhlak Rasulullah SAW yang bersifat rendah hati dan rahmah apabila bersama pelbagai golongan termasuk para sahabat, wanita, golongan tua, bahkan kanak-kanak.

Abu Hurairah r.a. berkata, Rasulullah SAW mencium Hasan bin Ali, dan di sisinya sedang duduk al-Aqra’ bin Habis at-Tamimi. Maka al-Aqra’ berkata, “Aku ada 10 orang anak, tidak seorang pun daripada mereka yang pernah kucium.” Maka Rasulullah SAW pun melihat kepadanya kemudian baginda bersabda, “Sesiapa yang tidak menyayangi, maka ia tidak akan disayangi.” (HR Bukhari, No. 5997)

Pemimpin perkhidmatan awam perlu menunjukkan qudwah dan contoh yang baik di hadapan kakitangan awam mahupun orang ramai.

Jika ada contoh dan akhlak tidak baik yang ditunjukkan oleh pemimpin perkhidmatan awam, maka dikhuatiri ia boleh menjejaskan imej dan prestasi perkhidmatan awam.

Perkhidmatan awam adalah sektor terpenting negara yang sewajarnya sentiasa dipertingkatkan kualiti khidmatnya kepada rakyat ke tahap yang lebih baik dan efisien.

Justeru, kelapan-lapan karakter bangsa tersebut menjadi elemen penting dalam membina hubungan yang baik dengan kakitangan awam, seterusnya meningkatkan kualiti perkhidmatan yang lebih baik kepada rakyat.

Hj Badlishah Sham Baharin
Presiden
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


KRS MUSLEH lawat persatuan memanah tradisional Thailand

Tujuan pertemuan dan muzakarah adalah untuk mengeratkan hubungan dua hala dan menjemput mereka untuk menyertai MUSLEH International Students Archery Championship (MISTAC’19).

Kejohanan ini bakal berlangsung pada 27-28 Julai ini di Kem Bina Semangat, Ampang Pechah, Hulu Selangor anjuran bersama Kementerian Pendidikan Malaysia, IKRAM MUSLEH dan KRS MUSLEH dengan kerjasama Persatuan Memanah Tradisional MUSLEH (METRA).

“Pertemuan telah dimulakan dengan bertemu dengan tiga persatuan memanah tradisional wilayah Pattani, Yala dan Narathiwat, Thailand,” ujar wakil KRS MUSLEH.

Rombongan yang diketuai oleh Mejar KRSM Abd Rahaim Md Isa telah disambut mesra oleh wakil ASSA Thailand dan Tim Waqaf Archery, Traditional Archery Institute of Thailand dan As Salam Tradisional Archery Club.

Turut diadakan majlis berbuka puasa bersama rombongan yang hadir.


Keganasan rumah tangga: Jangan berdiam diri

Ketika kejadian, si isteri menegur suami kerana perilaku sang suami dan ketika itu suami berang dan telah memukul isteri dan anaknya yang masih bayi itu sehingga cedera.

Keganasan rumah tangga bermaksud perlakukan ganas terhadap pasangan yang melibatkan penderaan secara fizikal, seksual, psikologi serta sosial. Keganasan terhadap wanita adalah perbuatan penganiayaan terhadap wanita dan kanak-kanak dalam pelbagai cara.

Keganasan berlaku apabila wujudnya penyalahgunaan dadah, pengambilan alkohol yang berlebihan, individu yang mempunyai kecelaruan personaliti, tiada saluran bagi menghilangkan tekanan ataupun stres, masalah kewangan dan pelbagai masalah yang berkaitan.

Organisasi wanita di malaysia telah mengambil masa hampir satu dekad untuk memperjuangkan isu keganasan terhadap wanita dan kanak-kanak serta isu keganasan rumah tangga sebelum Akta Keganasan Rumah Tangga diluluskan pada tahun 1994. Dengan adanya akta ini, keganasan rumah tangga kini merupakan satu jenayah di bawah Kanun Keseksaan.

Statistik pada tahun 2019 menunjukkan bahawa kes panas baran, perselisihan faham, penagih dadah, pengaruh alkohol, dan cemburu yang berlebihan menjadi punca keganasan yang berlaku.

Keganasan juga tidak dialami hanya kepada wanita sahaja, bahkan kaum lelaki juga berisiko menjadi mangsa keganasan rumah tangga. Pendera terbahagi kepada dua yang mana lelaki dan wanita juga boleh menjadi pendera.

Mengapa keadaan boleh menjadi sebegitu? Ini kerana wujudnya rasa cemburu, rendah diri apabila pasangan lebih berpendapatan tinggi serta berjawatan tinggi dan berpendidikan yang lebih tinggi serta sukar mengawal emosi.

Jangan tidak tahu, wanita yang dibesarkan dengan persekitaran dan suasana pendera atau keganasan juga amat cenderung untuk menjadi pencetus keganasan mahupun pendera, kerana trauma yang pernah  dialami.

Akan tetapi, kaum wanita lebih terdedah kepada keganasan berbanding kaum lelaki. Walaupun mereka juga ada yang menjadi mangsa kepada keganasan wanita, akan tetapi nisbahnya adalah terlalu kecil dan sedikit berbanding jumlah keganasan terhadap wanita.

Ini kerana disifatkan lelaki adalah seorang yang gagah, hebat, kuat dan sukakan keganasan dan pantang dicabar. Manakala wanita pula lebih bersifat mudah mengalah, penyayang, mudah memaafkan dan tidak suka keganasan.

Faktor ini juga sedikit sebanyak mempengaruhi tindakan keganasan lelaki terhadap wanita. Keganasan rumah tangga pula sering berpunca apabila permasalahan gagal diselesaikan dengan baik.

Contohnya, panas baran disusuli dengan cemburu buta dan permasalahan penyalahgunaan dadah kerana tidak mendapat stok bekalan dadah. Sering kali kesilapan kecil akan membawa kepada akibat yang membawa padah yang boleh  meragut nyawa,

Pergaduhan yang berpunca daripada keganasan boleh mendatangkan kesan kepada kesihatan dari segi kestabilan emosi dan psikologi serta memaksa wanita yang mengalaminya sukar untuk mencapai kemajuan dan sentiasa berada dalam ketakutan.

Kebanyakan kes keganasan rumah tangga tidak dilaporkan kerana masalah dalaman keluarga dan masalah peribadi yang lain, serta malu dan risau mendapat cemuhan daripada masyarakat luar.

Tiada saluran yang betul serta kurang keyakinan diri menyebabkan hampir tiada kes keganasan dilaporkan kepada pihak berkuasa.

Keganasan pula terbahagi kepada beberapa bentuk. Antaranya adalah:

Diserang dipukul, ditumbuk, ditampar, ditendang, dicederakan dengan menggunakan senjata adalah contoh yang jelas keganasan yang berlaku. Tidak memberi atau menghalang keperluan asas manusia juga adalah salah satu bentuk keganasan atau penderaan fizikal, seperti tidak memberi makan, minum, tidur dan tempat perlindungan yang sewajarnya.

2. Keganasan yang berbentuk psikologi dan emosi

Ugutan, hinaan, makian, menjatuhkan maruah adalah keganasan yang boleh memberikan dan meninggalkan kesan yang sama kerana mampu mendatangkan kesan sama seperti keganasan berbentuk fizikal.

Keganasan ini memberikan kesan lebih mendalam dan membahayakan kesihatan emosi dari sudut pemikiran yang positif, sehingga mangsa tidak mampu untuk berfikir sendiri  demi menjalankan kehidupan.

Mangsa dipaksa melayan hubungan seksual melihat atau melayan kehendak seksual  yang di luar kebiasaan kemahuan seseorang itu.

Terdapat juga di antara mangsa keganasan, tidak banyak dapat dinilai dari mata kasar pada kebiasaanya kerana tiada kejelasan perubahan personaliti yang ada pada sikap mangsa.

Mangsa keganasan rumah tangga masih mampu bercampur gaul dengan komuniti dengan baik, mampu keluar bekerja dan menjalani kehidupan seperti biasa, akan tetapi mereka lebih cenderung beremosi tinggi dan suka menyendiri, gelisah dan mudah panik pada sesuatu hal.

Mangsa juga tidak mampu berfikir jalan dan pilihan yang sesuai dan sering menemui jalan yang buntu, tidak mahu keluar daripada permasalahan atau tidak mahu lari daripada permasalahan dan tidak mempercayai orang lain. Bahkan, mangsa lebih mudah menerima penderitaan daripada keluar dari masalah keganasan walaupun mempunyai peluang dalam situasi tersebut.

Ada juga mangsa yang berada di tahap kemurungan dengan suka menyalahkan diri sendiri, dengan beranggapan bahawa keganasan dan penderaan ini tidak akan berpanjangan dan tidak berisiko terhadap kesihatan emosi dirinya serta anak-anak. Tanda-tanda kemurungan yang biasa dapat dilihat adalah berasa tidak berguna, mampu mencederakan diri sendiri dan bertindak ganas.

Keganasan ini masih berlanjutan adalah kerana kepercayaan mangsa keganasan kepada pasangan yang mahu berubah. Akan tetapi pada dasarnya pasangan itu tidak berubah menjadi baik, malah semakin mendera secara emosi dan fizikal dengan lebih teruk lagi.

Dengan sikap-sikap pemaaf ini, mangsa mula menidakkan atau menganggap keganasan yang berlaku adalah hanyalah perkara biasa dan pada tahap ini mangsa akan menidakkan keganasan dengan menyembunyikan segala hal sehingga tidak dapat diketahui oleh orang lain serta mula melindungi  perkara yang sebenar.

Kebanyakan mangsa keganasan tidak melaporkan keganasan yang dialami kerana mangsa risaukan keselamatan anak-anak yang mungkin akan menjadi mangsa sekiranya mangsa keganasan membuat laporan.

Anak-anak akan turut menjadi mangsa serangan secara emosi dan fizikal dengan kesan yang mudah dilihat adalah suka bertindak agresif atau lebih kepada mendiamkan diri, lebih percayakan rakan-rakan daripada ibu bapa dan mudah terjerumus dengan persekitaran yang negatif.

Pelaku keganasan (suami) pula berfahaman bahawa memukul atau bersikap keganasan adalah suatu hukuman kerana mangsa (isteri) melakukan kesalahan dan ia adalah cara yang akan memberikan pengajaran terhadap kesalahan dan bimbingan yang tepat untuk menghukum mangsa (isteri).

Selain itu, pelaku keganasan kurang didikan dan pengetahuan agama, di bawah pengaruh dadah, perasaan cemburu serta dendam yang sering kali melakukan keganasan terhadap wanita dan rumah tangga. Pelaku merasakan mangsa tiada hak bersuara. Oleh yang demikian, pelaku sewenang-wenangnya melakukan keganasan terhadap mangsa.

Tanda-tanda kemurungan yang biasa dialami oleh wanita mangsa keganasan, selalu berasa tidak berguna, suka menyalahkan diri sendiri, mudah tertekan dengan keadaan, sering marah-marah terhadap diri sendiri dan mudah terasa hati.

Kadangkala apabila mangsa keganasan ini menemui jalan buntu untuk mendapatkan sokongan, akhirnya mereka akan kembali kepada kehidupan lingkungan keganasan ini, kerana mereka tidak  mendapat sumber  maklumat dan saluran yang tepat  bagi meluahkan rasa dan mendapatkan khidmat yang sewajarnya.

Apa yang dapat dilakukan oleh mangsa keganasan adalah mencari peluang untuk membuktikan bahawa segala kejadian adalah yang benar dan berani keluar membuat laporan polis serta  kepada pihak yang berkuasa.

Jika berlaku sebarang permasalahan berkaitan, mangsa perlu berani bertindak untuk keselamatan diri serta anak-anak. Namun ia sering kali gagal kerana tindakan atau laporan tersebut tidak dilayan oleh pihak berkuasa kerana pihak mangsa gagal mengemukakan bukti yang kukuh.

Selain itu, mangsa juga mempunyai pemikiran bahawa masalah hubungan mahupun pertelingkahan atau pergaduhan dalam sesebuah rumah tangga tidak patut dicampuri oleh masyarakat luar. Lebih menyedihkan, mangsa gagal mempertahankan diri sebaliknya masih bergantung kepada pendera, menjadikan mangsa mengambil langkah berdiam diri.

Apakah yang boleh dilakukan oleh komuniti setempat bagi menangani keadaan ini?

Peranan komuniti yang prihatin adalah dengan bersikap cakna dalam kejiranan di sekeliling mereka dengan membantu melaporkan ke Talian Kasih yang telah dibangunkan dalam aplikasi Whatsapp yang beroperasi 24 jam sehari.

Ini akan menjadikan masyarakat setempat  mampu menjadi mata dan telinga dalam membantu dan melaporkan segala yang berkemungkinan keadaan yang  berkaitan keganasan rumah tangga.

Masyarakat komuniti juga boleh berperanan melaporkan kepada pihak polis dan membantu merancang laluan keselamatan jika benar mangsa adalah mangsa keganasan rumah tangga, serta meneliti segala laporan yang diterima bagi mengelakkan  kejadian yang tidak diingini.

Pelbagai usaha bersepadu perlu diambil bagi meningkatkan kesedaran masyarakat terhadap isu keganasan rumah tangga ini dan perlunya diperbanyakkan program dan perkhidmatan sokongan sosial bagi memberi penerangan serta kefahaman tentang keganasan rumah tangga.

Peranan komuniti terhadap isu keganasan wanita dan kanak-kanak perlu ditingkatkan bagi membolehkan mereka mengambil langkah dan tindakan dalam membantu mengetengahkan isu ini dan mengambil kira aspek perlindungan dan pemulihan.

Lebih banyak pendedahan perlu diketengahkan dalam masyarakat supaya mereka mempunyai kesedaran sekali gus berperanan agar isu keganasan rumah tangga ini tidak menjadi satu isu yang membimbangkan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Dexamethasone berjaya kurangkan kadar kematian – WHO

“Permintaan terhadap steroid berkenaan meningkat mendadak sejak Britain mengeluarkan kajian mendakwa ia berjaya mengurangkan kadar kematian.”

Sekitar 2,000 pesakit diberikan dexamethasone oleh saintis dari University Oxford dan ia didapati mengurangkan kalangan pesakit kritikal kepada 35 peratus.

Menurutnya, dexamethasone telah berada dalam pasaran sejak 60 tahun lalu dan digunakan untuk merawat keradangan.

“Kami ingin memberi peringatan, Dexamethasone hanya digunakan ke atas pesakit kritikal sahaja kerana ia bukan ubat mencegah COVID-19 dan bukan untuk merawat pesakit dengan simptom ringan,” tegas beliau dalam sidang media yang diadakan di Geneva.

Dalam perkembangan berkaitan, beliau mengulangi peringatan agar seluruh negara menggandakan pendekatan kesihatan awam untuk menghentikan penularan COVID-19.

“Kami mendesak negara-negara berwaspada dan lebih kreatif mencari penyelesaian, penduduk diminta berjaga-jaga dengan hidup mereka.”

Selain itu, beliau menyarankan setiap negara teruskan mencari dan menguji kes, mengasingkan dan merawat mereka yang disahkan positif virus, mengesan dan mengkuarantin kontak serta melindungi petugas kesihatan.


Pilihan Raya, Mengundi dan Kesihatan Mental Rakyat

Adakah pilihan raya hanya tentang kemenangan semata-mata? Atau adakah pilihan raya ialah tentang membina masyarakat yang sihat fizikal, mental, sosial dan spiritual?

Adakah pilihan raya tentang membina masyarakat yang mempunyai sistem dan budaya yang mampu mencegah kebanyakan isu berkaitan kesihatan mental, fizikal, sosial dan spiritual?

Adakah pilihan raya tentang membina masyarakat yang mempunyai sistem dan budaya yang mampu mengurus simptom awal berkaitan kesihatan fizikal, mental, sosial dan spiritual?

Adakah pilihan raya tentang membina masyarakat yang mempunyai sistem dan budaya yang mampu merawat dan memulihkan masyarakat yang mempunyai penyakit fizikal, mental, sosial dan spiritual?

Artikel ini fokus kepada menikmati proses mengundi semasa pilihan raya dengan cara yang terjaga kesihatan mental dalam kalangan pengundi.

Musim pilihan raya boleh mewujudkan pelbagai bentuk emosi daripada perasaan khuatir yang melampau hingga kepada tiada apa-apa perasaan yang melampau pula.

Membaca dan menonton orang awam di latar fizikal dan latar maya bergaduh, berpecah dan bersaing kerana undi boleh menyebabkan rasa lelah, lesu dan penat secara mental.

Ini belum mengambil kira teknik perdayaan mental politik (political gaslighting) yang digunakan oleh calon-calon pilihan raya ataupun spin doctor dan cybertroopers calon pilihan raya dan parti politik.

Memang boleh penat mental pengundi innocent macam kita dibuatnya, pengundi yang hanya mahukan kebaikan untuk kawasan, untuk negeri sendiri dan untuk negara sendiri.

Pengundi bukannya mahu menyaksikan drama politik dan isu meletup yang hanya akan senyap selepas pilihan raya tanpa tindakan konkrit menunggu masa sahaja untuk episod drama seterusnya lima tahun akan datang yang mana isu sama akan ‘diletupkan’ untuk menyakiti fizikal, mental, sosial dan spiritual rakyat.

Kadang-kadang kita rasa mahu jauhkan diri daripada politik. Malah, kadang-kadang kita rasa seperti tidak mahu keluar mengundi.

Ini menyebabkan kita turut menjauhkan diri daripada keluarga, saudara-mara, sahabat, rakan sekerja, ahli persatuan, ahli kariah masjid, surau dan sebagainya supaya kita tidak perlu terlibat dalam diskusi politik sebagai cara untuk mengurus emosi negatif ini.

Tapi menjauhkan diri daripada pihak yang signifikan ini juga boleh mengurangkan kualiti kesihatan mental kita.

Kajian juga mendapati persepsi terhadap perpecahan politik boleh membawa kepada tercetusnya penyakit mental, kecelaruan tidur, kebimbangan (anxiety) dan kemurungan (depression).

Malah, kajian menunjukkan iklan kempen pilihan raya pun boleh meningkatkan tahap stres dalam kalangan rakyat yang menyaksikan tanpa mengira mana-mana parti politik, dan tanpa mengira sama ada ia adalah kempen di lokaliti atau kempen pilihan raya di peringkat pusat.

Tapi sebenarnya, melibatkan diri dalam diskusi sihat tentang pilihan raya, tentang mengundi, tentang keperluan masyarakat dan libat urus sivik boleh mengurangkan perasaan emosi negatif semasa musim pilihan raya.

Saya ingin mencadangkan bagaimana kita boleh menukar kerangka berfikir kita supaya proses mengundi dalam pilihan raya menjadi suatu yang boleh meningkatkan kesihatan mental kita, dan hasilnya juga (tanpa mengira siapa yang menang) boleh meningkatkan kesihatan mental kita.

Dan diharapkan semangat yang wujud dalam kalangan mereka yang terpilih sebagai wakil rakyat nanti ialah menitikberatkan proses pencegahan, pengurusan dan rawatan isu-isu yang berkaitan dengan kesihatan fizikal, mental, sosial dan spiritual.

Pilihan raya adalah peluang untuk pengundi untuk memilih pemimpin yang boleh memberi khidmat terbaik kepada masyarakat dan negara, bukan untuk kita berkhidmat kepada mereka.

Tetapi kenapa peranan pilihan raya dikecilkan kepada ‘perang’ untuk menang dan memudaratkan pihak lain?

Sejak bila kemenangan calon menjadi lebih penting daripada memastikan masyarakat dan negara kita yang maju dan sejahtera yang memenuhi keperluan fizikal, mental, sosial dan spiritual rakyat?

Kempen yang fokus kepada kemenangan calon-calon pilihan raya semata-mata mungkin boleh menghasilkan peningkatan neurotransmitter dopamine di dalam otak dan perasaan-perasaan teruja dan bersemangat yang bersifat sementara.

Tapi apabila perasaan-perasaan tersebut hilang, akan wujud kepenatan fizikal, mental dan mungkin juga spiritual pascapilihan raya kelak.

Alternatif praktikal yang lebih autentik dan tulen ialah kita melibatkan diri dalam diskusi yang membantu menentukan siapa yang berkebarangkalian tinggi berdasarkan sumbangan sivik mereka di peringkat pusat, negeri dan lokaliti yang akan menjadi Ahli Parlimen dan Ahli Dewan Undangan Negeri (ADUN) yang akan membuat keputusan yang terbaik demi rakyat, bukan demi peribadi, kroni atau parti politik sendiri.

Ia boleh dilakukan di latar yang selamat sama ada fizikal atau maya terutamanya latar yang tertutup dengan pihak-pihak yang dikenali sahaja.

Tanpa kemenangan majoriti undian rakyat, sudah tentu seorang ahli politik tidak dapat berkhidmat kepada rakyat sebagai wakil rakyat sama ada sebagai Ahli Parlimen atau sebagai ADUN.

Secara literal pun, gelaran ‘wakil rakyat’ itu sendiri bermaksud mereka mewakili apa yang rakyat mahu, bukan mewakili apa yang ahli politik mahu.

Sekali-kali ‘wakil rakyat’ tidak bermaksud untuk calon-calon pilihan raya memegang kuasa semata-mata yang mudah disalahgunakan untuk tujuan korupsi kuasa dan korupsi wang. YB sepatutnya memberi makna Yang Berkhidmat, bukan sekadar Yang Berhormat.

Oleh itu, makna undi rakyat ialah untuk menentukan siapa dalam kalangan bakal ‘pegawai kerajaan’ atau ‘penjawat awam’ ini yang mempunyai pengetahuan, tentang keadaan di kawasan, negeri dan negara, dan boleh membuat keputusan secara sedar (tanpa dipengaruhi oleh sentimen kepartian) tentang kesihatan fizikal, mental, sosial dan spiritual rakyat.

Mengundi adalah satu proses pemilihan yang mana setiap pengundi akan meneliti keperluan masing-masing, keperluan komuniti masing-masing, keperluan negeri masing-masing dan keperluan negara, serta memahami apa yang diperlukan tanpa memudaratkan pihak lain.

Ini dapat diketahui sama ada melalui manifesto, melalui track-record memegang pentadbiran negara, negeri dan konsituensi, ataupun track-record calon semasa berkhidmat dalam institusi kerajaan, institusi swasta, NGO, dan sumbangan peribadi non-politik sebelum ini. Track record ini meliputi pengetahuan (kognitif), skil (psikomotor) dan juga sikap (afektif).

Musim pilihan raya boleh menjadi peluang penglibatan yang sihat untuk kita berkongsi suara anda melalui peti undi dan pelbagai media yang lain dan dalam masa yang sama mendengar pandangan jiran dan komuniti kita.

Tidak perlu menjadi ‘burung kakak tua’ memuntahkan semula hujah ahli-ahli politik yang kebanyakannya lebih kepada hendak menang, memainkan emosi rakyat dan kadang-kadang banyak juga yang berunsur fitnah.

Jadikan undi kita sebagai peluang untuk menyuarakan keprihatinan kita dan cadangan kita agar kerajaan tempatan, kerajaan negeri, dan kerajaan pusat boleh memperbaiki perkhidmatan mereka kepada rakyat.

Gunakan kerangka ini untuk mengubah persepsi dan cara anda melihat pilihan raya dan proses mengundi demi kesihatan mental dan kesejahteraan anda, komuniti anda, masyarakat dan rakyat keseluruhannya. Itulah sumbangan anda kepada membangunkan kesihatan fizikal, mental, sosial dan spiritual.

Stres politik ini bukan sahaja semasa semusim pilihan raya, tapi juga selepas pilihan raya, sama ada calon pilihan kita menang atau kalah, dan sama ada parti politik pilihan kita menang atau kalah.

Berikut adalah beberapa cadangan menjaga kesihatan mental anda pascahari mengundi:

1. Sentiasa berkomunikasi dengan orang yang rapat dengan kita; dengan kaunselor juga apabila perlu.

2. Tulis apa yang bermain di fikiran anda dalam diari atau media sosial yang terhad.

3. Sentiasa perhatikan simptom-simptom fizikal yang mungkin menandakan anda stres seperti sakit kepala, sakit perut dan sukar tidur.

4. Fokus kepada apa yang anda kawal atau buat; abaikan atau serah kepada Tuhan apa yang anda tidak boleh kawal atau tidak mampu buat.

5. Kurangkan waktu menonton berita dan media sosial berkaitan dengan politik.

6. Rapatkan semula hubungan dengan keluarga dan sahabat dengan aktiviti bukan politik, jika sesuai.

7. Izinkan diri anda untuk melalui proses grief dengan merasai perasaan sedih dan kecewa untuk seketika dan pujuk diri anda bahawa ada cara lain untuk menegur pemerintah yang tidak beraspirasi rakyat dan mereka tidak selama-lamanya menjadi Ahli Parlimen atau ADUN.

Di pihak kerajaan yang bakal menang pula, peranan anda juga besar untuk memastikan proses pilihan raya pada masa akan datang juga mesra kesihatan mental rakyat.

Antara perkara yang boleh dilakukan oleh bakal kerajaan (jika sesuai, boleh diubah suai dari sudut perundangan) ialah:

1. Menetapkan pilihan raya setiap lima tahun sekali dan bukan kurang daripada itu.

2. Semua rakyat mengetahui lima, 10, atau 15 tahun lebih awal tarikh pilihan raya, contohnya Sabtu kedua bulan Jun setiap lima tahun (kalau boleh bersekali dengan cuti sekolah dan cuti universiti).

3. Menyediakan tempat memasang bendera parti dua minggu lebih awal dan melarang pemasangan bendera parti yang boleh mencemar pandangan dan membahayakan pandangan pemandu kenderaan dan penunggang motosikal.

4. Memberi lesen sementara (seperti bulan Ramadan) untuk peniaga menjual barangan dan makanan pada hari pilihan raya.

5. Melatih pihak keselamatan yang menjaga pusat mengundi dengan skil pertolongan cemas perubatan, pertolongan cemas psikologi dan pertolongan cemas kesihatan mental.

6. Memberi kebebasan kepada semua blok parti politik untuk menyampaikan pendapat dan membentangkan manifesto di media arus perdana; kalau ada iklan menggalakkan rakyat mengundi dengan menampilkan wakil semua blok politik pun bagus juga.

7. Menghentikan sebarang pemberian yang boleh ditangguhkan oleh pihak kerajaan caretaker kepada rakyat.

8. Membudayakan kempen politik yang lebih fokus kepada perkhidmatan kepada rakyat atau penyelewengan dan jenayah awam pihak lawan yang bersifat konkrit berserta bukti.

Apabila wujud lebih banyak ketenangan berbanding ketegangan semasa musim pilihan raya, risiko tercetusnya penyakit fizikal (seperti hipertensi dan sakit jantung), penyakit mental (seperti depression dan anxiety disorder), penyakit sosial (seperti fitnah dan rasisme), dan penyakit spiritual (seperti angkuh dan hasad) dapat dikurangkan ke arah Malaysia yang lebih sihat fizikal, mental, sosial dan spiritual.

Kemenangan adalah kurang penting berbanding membangunkan masyarakat yang tinggi kualiti kesihatan mental.

Ahli politik, jika terpilih, hakikatnya adalah pegawai kerajaan atau penjawat awam yang kita laburkan duit cukai kita untuk berkhidmat kepada kita.

Mengundi bukan satu persaingan. Ia adalah hak penglibatan sivik dalam membangunkan masyarakat yang sihat fizikal, mental, sosial dan spiritual.

Bakal kerajaan boleh memainkan peranan untuk mewujudkan sistem dan amalan politik umumnya dan prosedur pilihan raya khususnya yang mesra kesihatan mental rakyat.

Marilah kita sama-sama berdoa semoga tingkah laku politik kita semasa pilihan raya tidak menjadikan kita menjadi lemah, malas, pengecut, bakhil, terbeban hutang dan ditindas oleh manusia disebabkan kita tersilap memilih calon Ahli Parlimen dan ADUN yang sepatutnya mewakili rakyat dan berkhidmat kepada rakyat.

“Ya Allah, sesungguhnya aku berlindung kepada Engkau daripada kedukaan dan kesedihan. Aku berlindung kepada Engkau daripada sifat lemah dan malas. Aku berlindung kepada Engkau daripada sifat pengecut dan bakhil. Dan aku berlindung kepada Engkau daripada bebanan hutang dan penindasan manusia.” [Riwayat Abu Daud (4/353)]

 Dr Alizi Alias
Pengerusi Psikospiritual IKRAM (P.S.I)

“How to Reframe Voting and Elections for Your Mental Health” oleh Dr Vernita Perkins dan Dr Leonard A. Jason. Laman Web “Psychology Today.”

“Post-Election Anxiety: 7 Ways to Care for Your Mental Health. Oleh Cathy Cassata. Laman Web “Healthline”.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Potensi anak dalam kehidupan ibu bapa

Panduan ini juga termasuklah bagi mereka yang sedang khusyuk bermunajat kepada Allah SWT agar dikurniakan ‘anugerah terindah’ dalam rumah tangga. Ini penting agar kita dapat mengetahui yang baik atau sebaliknya itu supaya mampu mempersiapkan diri melakukan yang terbaik buat diri dan keluarga yang dibina.

Al-Quran telah menjelaskan bahawa anak mempunyai lima potensi baik dan buruk dalam kehidupan ibu bapanya; perhiasan, ujian hidup, kelemahan, musuh dan kebaikan (penyejuk mata).

زُيِّنَ لِلنَّاسِ حُبُّ الشَّهَوَاتِ مِنَ النِّسَاءِ وَالْبَنِينَ وَالْقَنَاطِيرِ الْمُقَنْطَرَةِ مِنَ الذَّهَبِ وَالْفِضَّةِ وَالْخَيْلِ الْمُسَوَّمَةِ وَالْأَنْعَامِ وَالْحَرْثِ ذَلِكَ مَتَاعُ الْحَيَاةِ الدُّنْيَا وَاللَّهُ عِنْدَهُ حُسْنُ الْمَآَبِ

“Dijadikan indah pada (pandangan) manusia kecintaan kepada apa-apa yang diingini iaitu: wanita-wanita, anak-anak, harta yang banyak daripada jenis emas, perak, kuda pilihan, binatang-binatang ternak dan sawah ladang. Itulah kesenangan hidup di dunia, dan di sisi Allah-lah tempat kembali yang baik (syurga).” (Ali Imran: 14)

Pada ayat ini, anak disebut sebagai satu daripada kesenangan-kesenangan dunia. Setiap manusia pasti telah terhias hatinya dengan pelbagai keindahan dunia tersebut. Hanya saja, Allah SWT menawarkan tempat kembali yang lebih baik di sisi-Nya.

Anak sebagai hiasan, menghiasi hidup ibu bapanya menjadi warna yang indah. Anak-anak ibarat pelangi. Warna mereka yang berbeza-beza membuat suasana rumah menjadi begitu indah di pandangan mata.

Kehadiran mereka selalu dinantikan. Terlihat jelas di pelupuk mata ibu bapanya, apabila ‘anugerah terindah’ itu berjauhan daripadanya sehingga kerinduan pada anak-anak begitu membuak.

Untuk itulah, para ibu bapa bersedia melakukan apa saja dan membayar berapa pun untuk mendapatkan keturunan kerana keindahan hidup berkurangan ketika keturunan yang dinanti belum juga hadir.

Sungguh anak-anak adalah anugerah terindah kurniaan daripada Allah. Keindahannya tidak dapat diungkap dengan apa pun. Hadirnya mereka menyerikan rumah tangga.

وَاعْلَمُوا أَنَّمَا أَمْوَالُكُمْ وَأَوْلَادُكُمْ فِتْنَةٌ وَأَنَّ اللَّهَ عِنْدَهُ أَجْرٌ عَظِيمٌ

“Dan ketahuilah, bahawa harta dan anak-anakmu itu hanyalah sebagai ujian dan sesungguhnya di sisi Allah-lah pahala yang besar.” (Al-Anfaal: 28)

إِنَّمَا أَمْوَالُكُمْ وَأَوْلَادُكُمْ فِتْنَةٌ وَاللَّهُ عِنْدَهُ أَجْرٌ عَظِيمٌ

“Sesungguhnya harta dan anak-anakmu hanyalah ujian (bagimu), dan di sisi Allah-lah pahala yang besar.” (At-Taghabun: 15)

Anak juga menjadi ujian hidup bagi ibu bapanya sebagaimana firman Allah dalam dua ayat di atas. Maka, ibu bapa perlu berhati-hati dalam melalauinya. Keindahan itu tidak boleh melalaikan. Kenikmatan kita memandangnya tidak boleh melalaikan daripada tugasan menjadi hamba Allah yang baik.

Allah mengingatkan kembali kepada para ibu bapa:

يَا أَيُّهَا الَّذِينَ آَمَنُوا لَا تُلْهِكُمْ أَمْوَالُكُمْ وَلَا أَوْلَادُكُمْ عَنْ ذِكْرِ اللَّهِ وَمَنْ يَفْعَلْ ذَلِكَ فَأُولَئِكَ هُمُ الْخَاسِرُونَ

“Wahai orang-orang beriman, janganlah hartamu dan anak-anakmu melalaikan kamu daripada mengingat Allah. Barang siapa yang berbuat demikian maka mereka itulah orang-orang yang merugi.” (Al-Munafiqun: 9)

Seberapa kuat kita menikmati keindahan pelangi, boleh jadi kita akan berhenti menikmatinya sebagaimana pelangi itu akan segera menghilang. Jika tidak berhati-hati, pada waktu kenikmatan itu telah pergi, kita baru sedar betapa banyak kewajipan yang telah diabaikan.

وَلْيَخْشَ الَّذِينَ لَوْ تَرَكُوا مِنْ خَلْفِهِمْ ذُرِّيَّةً ضِعَافًا خَافُوا عَلَيْهِمْ فَلْيَتَّقُوا اللَّهَ وَلْيَقُولُوا قَوْلًا سَدِيدًا

“Dan hendaklah takut kepada Allah orang-orang yang seandainya meninggalkan di belakang mereka anak-anak yang lemah, yang mereka khuatir terhadap (kesejahteraan) mereka. Oleh sebab itu hendaklah mereka bertakwa kepada Allah dan hendaklah mereka mengucapkan perkataan yang benar.” (An-Nisaa’: 9)

Ibu bapa perlu memerhatikan generasi setelahnya. Tidak boleh hadir generasi lemah sepeninggalan mereka. Perhatian yang sewajarnya dititikberatkan ibu bapa  untuk meninggalkan segala hal yang membuatkan mereka kuat adalah merupakan suatu kewajipan.

Melalui ayat ini, mengingatkan agar ibu bapa berhati-hati jika meninggalkan dunia ini sebelum mempersiapkan generasi keturunannya sehingga mereka menjadi bebanan kepada masyarakatnya.

Antara kelemahan yang perlu difokuskan ialah berkaitan dalam masalah keimanan, masalah pemahaman terhadap Islam serta kelemahan ibadah dan akhlak mereka.

Maka para ibu bapa sewajarnya mempersiapkan agama anak-anaknya kerana suatu masa nanti, Allah SWT akan bertanyakan amanah dan tanggungjawab itu.

Begitu juga dengan kelemahan dalam masalah ekonomi, kesejahteraan dan fasiliti. Boleh jadi  jika kelemahan ini menjadi alasan jauhnya anak-anak itu daripada Allah SWT, meninggalkan mereka dalam keadaan berkecukupan itu adalah lebih baik daripada meninggalkan mereka dalam keadaan meminta-minta.

Dalam aspek kelemahan ilmu pengetahuan, kelemahan wawasan dalam hidup, kelemahan menjalani kehidupan, ibu bapa seharusnya mempersiapkan bekalan anak-anak mereka dengan ilmu agar anak-anaknya mampu mendepani hidup dengan sebaiknya.

Kelemahan fizikal, jiwa dan mental pula adalah kelemahan yang mengakibatkan mereka hanya menjadi pengecut dan takut mendepani kehidupan yang sebenar ini.

Ibu bapa juga hendaklah mempersiapkan fizikal mereka sesihat mungkin, menjaga dan membesarkan anak-anak agar mereka tetap bersemangat meneruskan perjuangan.

Jiwa dan mental yang kukuh mampu berhadapan dan bertahan dalam keadaan apa pun. Dan semua jenis kelemahan adalah merupakan peringatan yang seharusnya tidak muncul pada generasi yang kita lahirkan, insya-Allah.

يَا أَيُّهَا الَّذِينَ آَمَنُوا إِنَّ مِنْ أَزْوَاجِكُمْ وَأَوْلَادِكُمْ عَدُوًّا لَكُمْ فَاحْذَرُوهُمْ وَإِنْ تَعْفُوا وَتَصْفَحُوا وَتَغْفِرُوا فَإِنَّ اللَّهَ غَفُورٌ رَحِيمٌ

“Wahai orang-orang yang beriman, sesungguhnya di antara isteri-isterimu dan anak-anakmu ada yang menjadi musuh bagimu maka berhati-hatilah kamu terhadap mereka dan jika kamu memaafkan dan tidak memarahi serta mengampuni (mereka), maka sesungguhnya Allah Maha Pengampun lagi Maha Penyayang.” (At -Taghabun: 14)

Sungguh menakutkan peringatan Allah melalui ayat ini. Allah memerintahkan agar ibu bapa berhati-hati terhadap anak kerana sebahagian mereka akan menjadi musuh.

Jika anak telah menjadi musuh ibu bapanya, maka hilanglah sebahagian besar kebahagiaan rumah tangga tersebut kerana ‘perhiasan’ itu kini hanya menjadi suatu bebanan, penyebab ketakutan, kesedihan dan semua kesengsaraan hidup ibu bapanya.

5. Anak yang baik, penyejuk pandangan mata

هُنَالِكَ دَعَا زَكَرِيَّا رَبَّهُ قَالَ رَبِّ هَبْ لِي مِنْ لَدُنْكَ ذُرِّيَّةً طَيِّبَةً إِنَّكَ سَمِيعُ الدُّعَاءِ

“Di sanalah Zakaria berdoa kepada Tuhannya sambil berkata: “Ya Tuhanku, berilah aku daripada sisi Engkau seorang anak yang baik. Sesungguhnya Engkau Maha Mendengar doa.” (Ali Imran: 38)

وَالَّذِينَ يَقُولُونَ رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا

“Dan orang orang yang berkata: “Ya Tuhan kami, anugerahkanlah kepada kami isteri-isteri kami dan keturunan kami sebagai penyejuk hati (kami), dan jadikanlah kami imam bagi orang-orang yang bertakwa.” (Al-Furqaan: 74)

Inilah anak yang diharapkan oleh setiap ibu bapa. Doa adalah harapan dan munajat kepada Yang Maha Menciptakan semuanya. Anak yang baik, anak yang menyejukkan pandangan mata, anak yang menyenangkan hati ibu bapa, itulah yang kita inginkan.

Jelaslah segala ini adalah hasil didikan dalam keluarga. Ibu bapa sungguh berperanan besar sedari awal usia sebelum mendirikan rumah tangga; meminta kepada Yang Maha Esa dengan doa yang baik-baik, hingga dikurniakan pasangan, keturunan dan seterusnya bersama-sama mencorakkan bagaimana sewajarnya rumah tangga yang dibina dapat direalisasikan sebagaimana Allah dan Rasul-Nya inginkan.

Memang tidak mudah, namun ia juga tidak sukar kerana segalanya itu telah Allah SWT hidangkan buat hamba-Nya melalui ayat-ayat-Nya dalam al-Quran untuk diikuti dan dijadikan pedoman.

Dan sebagai ibu bapa, kita perlu menjaga dengan sesungguhnya amanah itu dan menjadikan mereka anak-anak yang bermanfaat dan memberi manfaat kepada manusia lainnya.

Moga kita mampu menjadi ibu bapa terbaik yang mencorakkan anak-anak menjadi manusia yang lebih baik di sisi Allah SWT, insya-Allah.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kes Buli di Sekolah: Faktor, Kesan dan Cara Tangani

Hampir setiap orang mengalami trauma dalam tempoh usia hayat mereka. Akan tetapi, trauma yang dialami pada zaman kanak-kanak boleh meninggalkan kesan yang sukar dibaik pulih.

Keperitan yang dialami sewaktu usia rentan boleh berkekalan hingga menghantui kehidupan dewasanya. Maka, memahami kesan jangka panjang trauma boleh mengubah keadaan.

Justeru, perkara terbaik yang boleh dilakukan selaku orang dewasa yang menjaga kanak-kanak adalah mendapatkan ilmu dan kemahiran keibubapaan atau pendidikan bagi mengasuh dan mengurus mereka dengan cara terbaik, berbekalkan sabar dan kasih sayang.

Apabila perkembangan mental dan fizikal kanak-kanak difahami secara baik, mudah bagi golongan dewasa mengurus mereka dengan lapang dada. Terpenting, anak-anak dapat tumbuh besar dengan lebih sempurna dan gembira.

Kes buli memberikan kesan serius terhadap mangsa, pembuli dan saksi yang mengetahuinya. Oleh itu, perbuatan ini sepatutnya mendapat perhatian dan intervensi dari awal sebelum melarat.

Perbuatan membuli dikaitkan dengan niat untuk menyakiti  secara mental atau fizikal secara berulang dan mahu menampakkan kuasa. Tindakan ini boleh terjadi secara depan-depan atau tersembunyi seperti dalam talian melalui media sosial menyebabkannya lebih sukar disedari.

Membiarkan buli berpanjangan dengan tanggapan keadaan akan beransur pulih boleh mengakibatkan kesan yang sebaliknya.

Masalah sering kali bertambah kritikal apabila dibiarkan tanpa tindakan berkesan sehingga boleh membawa kepada tragedi yang tidak boleh dilupakan.

Oleh sebab itu, membiarkan kegiatan buli boleh jadi sesuatu yang membahayakan. Sebagaimana luka yang tertampak dirawati dengan ubat, begitu juga luka mental yang tersembunyi tetap harus mendapat perhatian yang sama.

Kanak-kanak yang dianggap lemah biasanya menghadapi risiko yang lebih tinggi untuk dibuli. Mereka ini selalunya adalah kanak-kanak daripada komuniti terpinggir, keluarga miskin, dilihat lain dan berbeza, serta kanak-kanak kurang upaya.

Menyaksikan anak melalui mengalami kesakitan fizikal dan emosi akibat buli boleh meruntun jiwa. Segelintir ibu bapa tidak pasti harus bermula dari mana untuk melindungi anak mereka daripada buli dan kesakitan.

Bagi kanak-kanak yang membuli, tindakan mereka salah, namun adalah penting untuk beringat bahawa mereka tidaklah jahat. Kita masih ada peluang untuk memulihkan kelakuan mereka agar kelakuan negatif ini tidak terbawa hingga dewasa.

Oleh yang demikian, penting agar mereka diberikan bimbingan, sentuhan dan panduan agar kelak mampu menjadi ejen perubahan dalam masyarakat pula.

Tindakan negatif tersebut berkemungkinan boleh terjadi disebabkan beberapa faktor di sekeliling. Didapati kanak-kanak yang sering membuli kebiasaannya hanya mahu menyesuaikan diri, memerlukan perhatian atau caranya bertindak balas menangani emosi yang rumit.

Dalam sesetengah kes, pembuli sendiri adalah mangsa atau saksi kepada keganasan di rumah atau dalam komuniti mereka.

Hakikatnya, walaupun usia mereka telah menginjak umur remaja, namun perkembangan otak mereka masih membangun dan kurang kemampuan untuk berfikir secara matang seperti selayaknya orang dewasa.

Ketahuilah, kes buli merupakan perbuatan yang mampu mendatangkan impak sepanjang hidup dan penting untuk ditangani semasa di peringkat awal.

Penyelesaiannya menjadi lebih rumit dan sukar sekiranya tiada intervensi awal dilakukan. Sudah terjadi begitu banyak kes buli dalam kalangan kanak-kanak dan remaja yang mengakibatkan tekanan yang teruk sehingga akhirnya membawa kepada penyakit mental.

Dalam sesetengan keadaan, tekanan yang dihadapi mangsa tidak berjaya dikesan di peringkat awal sehingga mendorong kepada suatu peristiwa di luar jangkaan.

Ini terjadi kerana mangsa buli sering memendam perasaan, apatah lagi jika tiada tindakan diambil terhadap pembuli.

Perasaan yang tidak terluah atau disantuni dengan baik menyebabkan mangsa mungkin bertindak di luar batas kemanusiaan dan di luar kawalan. Maka, ibu bapa harus ambil cakna anak yang mendakwa dibuli dan tidak memaksa anak bertahan dalam situasinya.

Selain membuat aduan kepada pihak sekolah dan pihak polis, ibu bapa harus membawa kes buli ke meja perbincangan dan bertindak memindahkan anak ke sekolah lain jika perbuatan buli berterusan dan tiada tindakan efektif diambil. Mengalah tidak semestinya kalah sekiranya boleh mengelakkan kemudaratan yang lebih besar.

Sekali gus, ini menjadikan peranan guru sekolah sangat penting dalam memantau aktiviti buli daripada berterusan.

Mewujudkan persekitaran sekolah yang positif, penggunaan bahasa komunikasi yang positif dalam kalangan guru dan pelajar boleh membantu mengurangkan tekanan pembelajaran dan masalah yang dialami.

Pentadbiran sekolah seharusnya memandang berat perbuatan buli dan mengambil tindakan tegas terhadap pembuli. Mewajibkan sesi kaunseling kepada pembuli merupakan salah satu langkah berkesan yang boleh dibuat selain tindakan disiplin.

Sudah terlalu lama kanak-kanak dihidangkan dengan kekerasan dan keganasan sehingga menjadi suapan harian daripada persekitaran termasuk media sosial. Jenayah terhadap kanak-kanak oleh pelaku orang dewasa juga sangat serius di negara ini.

Namun, keadaan ini boleh berubah sekiranya semua pihak bersatu dan bertekad untuk menghentikannya seterusnya bersama dan bergerak memimpin perubahan dalam masyarakat demi masa depan generasi yang lebih baik.

Perbincangan tentang kesan buli harus digalakkan dari masa ke masa supaya isu ini dapat diatasi secara menyeluruh.

Advokasi secara berterusan harus dilakukan dengan mesej menolak kekerasan dan keganasan dan bersama kita bekerja untuk menoktahkannya.

Kita semua berperanan tanpa kecuali, bermula daripada sifat terbuka dan kesediaan untuk membaik pulih keadaan.

Sekiranya golongan dewasa menghadapi kesulitan menangani hal ini, maka tentunya ia lebih sukar bagi kanak-kanak. Oleh sebab itu, golongan dewasa harus bertindak dahulu melangkah ke hadapan, memimpin melalui teladan.

Anak-anak mesti diberitahu dan mempercayai bahawa apa sahaja tindakan buli yang terjadi, mereka ada ruang selamat untuk merujuk dan bersedia untuk mendengar dan menyokong mereka.

Kebiasaannya kanak-kanak sukar menyuarakan kesukaran atau bahaya yang dialami mereka. Kitalah sebagai orang dewasa yang harus menjadi suara itu.

Azlina @ Roszy Mohamad Ghaffar
Pakar Psikologi Klinikal
Hospital Pakar An Nur

Basmin Maarof
Pegawai Jabatan Komunikasi Media
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…